Knight-Hennessy Scholars mengumumkan pemegang biasiswa baharu dalam kohort 2021 yang mewakili 26 buah negara dan 37 program siswazah di Stanford

STANFORD, California, 6 Mei 2021 /PRNewswire/ — Program Knight-Hennessy Scholars (https://kh.stanford.edu/) di Universiti Stanford mengumumkan kohort 2021 dengan 76 pemegang biasiswa baharu dengan mahasiswa dari 26 buah negara yang melanjutkan pelajaran dalam 37 program siswazah di ketujuh-tujuh sekolah pengajian siswazah Stanford. 76 pemegang biasiswa baharu ini akan disertai oleh lima pemegang biasiswa tertunda dari tahun 2020, menjadikan jumlah kohort seramai 81 orang. Profil Knight-Hennessy Scholars 2021 ada di sini (https://kh.stanford.edu/program/scholars) dan ringkasan statistik ada di sini (PDF LINK).

Program Knight-Hennessy Scholars memupuk dan menyokong komuniti siswazah pelbagai disiplin dan budaya yang sentiasa mengambil bahagian dari seluruh Stanford University dan memberikan pelbagai koleksi pengalaman pendidikan yang menyediakan siswazah untuk menangani cabaran yang kompleks di dunia. Knight-Hennessy Scholars menyertai King Global Leadership Program dan menerima sokongan kewanganselama tiga tahun untuk mengikuti program siswazah di mana-mana tujuh buah sekolah pengajian siswazah Stanford.

“Pada ketika manusia menghadapi cabaran yang sukar, daripada pandemik hinggalah kepada perubahan iklim dan kesaksamaan kaum, kami berbesar hati mengalu-alukan para pemegang biasiswa yang berhasrat untuk menyumbang dalam mencari penyelesaian dan menjadikan dunia ini lebih baik,” kata John L. Hennessy, President Emeritus dan Pengarah Shriram Family bagi program Knight-Hennessy Scholars.

Program ini berusaha untuk membangunkan pemimpin transformasi yang mempunyai perspektif silang budaya yang kukuh, mewujudkan visi yang berani untuk masa depan, memberi inspirasi kepada yang lain melalui perkataan dan tindakan mereka serta komited terhadap kebaikan yang lebih besar. King Global Leadership Program menyediakan koleksi pengalaman pembangunan komuniti, bengkel interaktif, pertemuan dengan pemimpin global dan peluang pembangunan peribadi.

Program Knight-Hennessy Scholars tidak mempunyai kuota atau sekatan berdasarkan wilayah, kolej atau universiti, bidang pengajian atau aspirasi kerjaya. Di antara pemegang biasiswa 2021 yang baharu, 57% daripadanya adalah wanita dan 46% adalah pemegang pasport dari negara bukan A.S. Lima puluh enam peratus daripada para pemegang biasiswa A.S. dikenal pasti sebagai individu kulit berwarna dan 11% telah berkhidmat dalam angkatan tentera A.S. Para pemegang biasiswa memperoleh ijazah sarjana muda dari 16 buah institusi antarabangsa dan 32 buah institusi A.S. Dua puluh peratus merupakan yang pertama dalam keluarga mereka yang mengikuti pengajian di kolej.

Kohort pertama telah didaftarkan pada tahun 2018 dan kohort keempat telah menjadikan jumlah pemegang biasiswa seramai 270 orang setakat ini. Program ini akan meningkatkan pengambilan pemegang biasiswa hingga 100 orang setiap tahun pada akhirnya. Para pemegang biasiswa dipilih berdasarkan kebebasan pemikiran, kepemimpinan bermatlamat dan pemikiran sivik. “Setiap pemegang biasiswa dipilih untuk menambah perspektif unik kepada kohort yang menyumbang kepada komuniti pelbagai budaya dan disiplin,” kata Tina Seelig, Pengarah Eksekutif bagi program Knight-Hennessy Scholars.

Permohonan untuk kohort 2022 akan dibuka pada 1 Ogos dan berakhir pada 6 Oktober. Program ini menawarkan sesi maklumat dalam talian untuk menerangkan tentang proses kemasukan, program dan komuniti.

Diumumkan pada tahun 2016, program ini dinamakan sempena Phil Knight, MBA ’62, seorang dermawan dan pengasas bersama Nike Inc. dan John Hennessy, Pengerusi Alphabet Inc. dan Presiden Stanford (2000-2016). Knight-Hennessy Scholars ialah biasiswa yang dibiayai sepenuhnya dan terbesar di dunia.


Ruangan Storan Lebih Besar Pada Samsung Galaxy Note 9?!

Berapakah ruangan storan yang cukup untuk peranti pintar? 256GB boleh dikatakan cukup untuk sesetengah pengguna, tetapi bukan semua.

Samsung siri Note terbaru yang bakal dilancarkan pada 9 Ogos 2018 nanti, memperlihatkan banyak penambahbaikan pada Galaxy Note 9 dan salah satu daripadanya mungkin pada ruangan storan yang besar.

Melalui video yang dikongsikan oleh pihak Samsung, jelas menunjukkan ruangan storan yang tidak mencukupi adalah sangat menjengkelkan. Oleh itu ada khabar angin  yang mengatakan Note 9 mungkin hadir dengan memori sebesar 512GB.

Adakah benar kita nantikan pelancaran rasmi pada 9 Ogos nanti.

Baca Juga: Warna Tertiris! Samsung Galaxy Note 9 Mempunyai 3 Pilihan Warna?!


Kemas Kini Android Marshmallow Untuk OnePlus 2

Berita baik buat pemilik OnePlus 2 kerana Oxygen OS 3.0 berasaskan Android Marshmallow sudah tersedia untuk anda naik taraf dari versi sekarang, melalui naik taraf ini anda bakal menikmati beberapa tambah baik dan fumgsi baru.

Antara yang ditawarkan pada versi terbaru adalah fungsi Doze yang mampu memanjangkan jangka hayat bateri, menu kamera yang baru, tambah baik perisian pengimbas cap jari dan lain-lain. Ramai dari pemilik OnePlus 2 sebelum ini melahirkan rasa resah mereka apabila terpaksa menunggu beberapa bulan sebelum kemas kini tersebut dilancarkan secara rasmi.


Beli Peranti Samsung Dapatkan Diskaun 20% Tiket AirAsia X

Tahun 2017 akan melabuhkan tirai tidak lama lagi, oleh itu Samsung Malaysia kini sedang mengadakan satu program dimana pembeli yang membeli mana-mana telefon pintar terpilih Samsung berpeluang untuk menikmati potongan harga 20% untuk tiket penerbangan AirAsia X.

Tawaran terbaik ini bermula hari ini sehingga 31 Disember 2017, menawarkan diskaun untuk tambang ekonomi dan premium flatbed. Untuk menyertainya, caranya mudah sahaja:

Dalam masa yang sama, Samsung Malaysia juga mengadakan jualan promosi untuk produk seperti televisyen, peti ais, mesin basuh, pendingin hawa, dan soundbar yang menawarkan hadiah menarik untuk dibawa pulang.

Bagi pembelian TV melengkung QLED 75 inci, satu set kesihatan Ogawa bernilai RM13,096 akan diberikan secara percuma. Selain itu, untuk produk yang lain pembeli juga akan menerima hadiah saguhati merupakan botol termal vakum, kit kurungan, atau vakum powerstick yang bernilai RM859 seunit.

Sementara Galaxy Note8 bernilai RM3999 akan disertakan jika anda membeli TV melengkung QLED 65 inci. Manakala, Soundbar Sound+ bernilai RM1,599 boleh dibawa pulang untuk pembelian TV pintar Prmium UHD 55 inci.

Jadi, ini adalah masa yang terbaik untuk anda membelanjakan wang bagi mendapatkan peranti idaman di samping hadiah menarik.

Maklumat lanjut anda boleh layari laman rasmi Samsung Malaysia.


Jualan Atas Talian Pertama Peranti Vivo S1 Di Lazada, Shopee, Go Shop Dan Senheng – Dijual Pada Harga RM1099 Berserta Hadiah Percuma Bernilai RM99

Vivo yang merupakan jenama peranti pintar terkemuka kini telah berkolaborasi bersama Lazada, Shopee, Astro Go Shop dan Senheng bagi jualan atas talian pertama peranti Vivo S1 bagi pasaran Malaysia. Peranti ini bakal dijual pada harga RM1099 dan anda akan menerima hadiah percuma bernilai RM99.

Lebih menarik, Vivo S1 akan mengadakan jelajah ‘Superday Roadshow’ pada 3 Ogos 2019 di Central i-City, Shah Alam. Pelbagai hadiah menarik dan persembahan turut diadakan pada jelajah tersebut. Terdapat juga cabutan bertuah kepada pengunjung yang bertuah.

Vivo S1 ini pastinya sebuah peranti yang stylish dan sesuai bagi golongan muda. Hadir dengan paparan skrin 6.38 Full HD+ Super Amoled Ultra All Screen memberikan perspektif baharu kepada pengguna.

Dikuasakan oleh Mediatek Helio P65 Octa Core processor dan dilengkapi dengan 6GB RAM dan 128GB ROM. Ia juga tampil dengan Funtouch OS 9 (berdasarkan Android 9.0 Pie).

Kamera juga tidak mengecewakan apabila ia hadir dengan 16MP+8MP+2MP bagi kamera belakang dan 32MP bagi kamera hadapan. Lebih menarik, ia turut dihadirkan dengan kapasiti bateri sebesar 4500mAh (Dual Engine Fast Charging).

Dihadirkan dengan 2 varian warna iaitu Diamond Black dan Skyline Blue.

Bagi mendapatkan maklumat lanjut, layari laman sesawang Vivo Malaysia atau Facebook Vivo Malaysia.


Alibaba menyokong Daraz dalam mewujudkan rangkaian pengangkutan e-Dagang agregat terbesar di Asia dengan menggunakan LogiNext

NEW YORK dan SINGAPURA, 6 April 2021 /PRNewswire/ — LogiNext , sebuah syarikat Perisian sebagai Perkhidmatan global yang mengoptimum dan mengautomasikan dunia pengangkutan dan logistik e-Dagang, hari ini mengumumkan kejayaannya menjalin kerjasama dengan Daraz, sebuah platform perdagangan beli-belah terkemuka yang dimiliki oleh Alibaba Group. Perkongsian ini melibatkan pelancaran platform LogiNext Mile yang telah dioptimum dan diautomasikan oleh Daraz membabitkan berjuta-juta pesanan sepanjang empat tahun yang lalu dan telah menghasilkan rangkaian pengangkutan e-dagang terbesar di Asia.

Melalui kerjasama ini, Daraz mendapat akses ke platform LogiNext Mile untuk Logistics Marketplace (Pasaran Logistik) yang dilancarkan baru-baru ini dengan pangkalan pelanggan akhir yang berpotensi berjumlah melebihi 1 bilion bagi memperkasakan perniagaan logistik tempatan dan memulakan perniagaan mereka dengan Daraz. Platform LogiNext mengautomasi tangkapan pesanan, penjadualan, pematuhan rakan kongsi penghantaran, pengendalian jualan pada waktu kemuncak dan pengalaman pelanggan yang menyeluruh untuk perniagaan kecil yang disokong oleh Daraz di negara mereka masing-masing.

Bagi LogiNext, sebuah syarikat perintis dalam bidang automasi logistik di Amerika Utara, bekerjasama dengan Daraz merupakan cara untuk menembusi pasaran Asia melalui persekitaran e-dagang berteknologi tinggi dan berwawasan yang diwujudkan oleh Daraz. Kerjasama ini telah meningkatkan Penghantaran Akhir Logistics Marketplace Daraz dengan mengesan dan mengakses berbilion-bilion pusat data lokasi untuk memberikan pengalaman pelanggan yang hebat kepada berjuta-juta pelanggan akhir.

“Platform LogiNext Mile telah dimanfaatkan oleh beberapa buah syarikat e-dagang yang besar dan berprestij di seluruh dunia. Kerjasama dengan Daraz telah membantu kami menyelesaikan beberapa isu logistik sebenar yang dihadapi oleh APAC dan ia membentuk sebuah kerangka kerja untuk syarikat gergasi e-dagang yang akan datang dan sedia ada bagi membawakan wajah baharu dalam penghantaran akhir yang dibina berdasarkan pengalaman pelanggan bertaraf dunia,” kata Mradul Khandelwal, Naib Presiden Pembangunan Perniagaan di LogiNext.

“Di Daraz, kami sentiasa berusaha untuk berinovasi dan membawakan teknologi terbaik ke seluruh dunia untuk meningkatkan pengalaman pelanggan demi menghasilkan pulangan yang lebih tinggi kepada prestasi perniagaan. Perkongsian ini telah terbukti membuahkan hasil kepada Logistics Marketplace. Sebagai sebuah syarikat dalam kumpulan Alibaba, matlamat kami adalah untuk membolehkan sesiapa sahaja menjalankan perniagaan di mana-mana sahaja dalam era digital ini – dan kerjasama dengan LogiNext merupakan salah satu asas dalam mencapai matlamat kami.” Jorge Miranda, Ketua Pegawai Maklumat di Daraz Group.

Hubungan Media:Jubin Mehtaadmin@loginextsolutions.com+1 339 244 0380laman web: www.loginextsolutions.com

Keywords: Computer Software Computer/Electronics Electronic Commerce Transportation Licensing/marketing agreements


Konfem? Pendedahan Modul iPhone 12 Pro Max?! Kembali Ke Reka Bentuk Klasik!

Siri iPhone 12 tidak pernah berhenti pendedahannya, terkini sebilangan gambar modul peranti yang dipercayai adalah iPhone 12 Pro Max telahpun dikongsikan oleh Slashleaks di Twitter. Menurutnya, kesahihan gambar tersebut adalah 67%.

Melalui perkongsian gambar, reka bentuk hadapan iPhone 12 Pro Max serupa dengan siri iPhone 11 yang mana tetap menggunakan rekaan takuk di paparan skrin, bahagian sisi pula menggunakan rekaan seakan iPhone 4 yang lebih klasik.

Mengikut apa yang dikongsikan sebelum ini, iPhone 12 Pro akan mempunyai 2 varian iaitu 6.1 inci dan 6.7 inci dengan skrin OLED baharu. Spesifikasi lain termasuk cip pemproses A14, tri-kamera utama dan sokongan 5G. Siri iPhone 12 dijangka akan diumumkan secara rasmi sekitar September 2020.

Gambar Acah iPhone 12/12 Pro/SE2 Tertiris! Butang Home Kembali Pada iPhone SE2?!


Jom Sertai Dalam Awakening Malaysia Untuk Memenangi Hadiah Sehingga RM15000 & OPPO FindX3 Pro 5G!

OPPO menganjurkan acara Awakening Malaysia, dengan harapan dapat menyedarkan rakyat Malaysia melalui acara ini. Mulai 15 April 2021, anda hanya perlu berkongsi foto dan video, dan hashtag #AwakenMalaysia # OPPOFindx3Pro5G & #shotonOPPO, semakin banyak foto dan video yang anda kongsi, semakin banyak bonus yang dapat anda buka.

Hadiah merangkumi 100 baucar kedai dalam talian rasmi RM20 untuk OPPO, 250 baucar Inside Scoop dengan harga RM5 dan 50 baucar Shopee dengan harga RM5.

Sebagai tambahan, karya paling kreatif akan memenangi hadiah eksklusif bernilai RM15000! Anugerah tersebut merangkumi 1x OPPO FindX3 Pro 5G, 2x OPPO Watch 46mm, 3x OPPO Watch 41mm, 3x OPPO Enco W51 dan 5x OPPO Enco W11!


Xiaomi Redmi Note 4 Kini Sudah Menerima Android Nougat

Pengguna Xiaomi Redmi Note 4 di Greece kini sudah boleh memuat turun kemas kini terbaru Android Nougat di peranti masing-masing. Saiz untuk memuat turun pula mengambil ruang sebanyak 1.3GB, saiz yang besar ini juga akan mengubah keseluruhan perisian peranti.

Sementara sistem antaramuka menerima versi MIUI 8.5 (global) dan bukannya MIUI 9 seperti yang dikhabarkan sebelum ini. Selain itu, patch keselamatan bulan Julai juga dimasukkan bersama.

Walaubagaimanapun, kemas kini untuk MIUI 9 akan dikeluarkan dalam masa terdekat dan dijangka pada hari esok atau lusa. Bagi pengguna Xiaomi Redmi Note 4 di Malaysia yang menggunakan set global, anda mungkin sudah boleh menyemak di halaman Settings, manakala versi lain akan menerimanya dalam masa terdekat ini.


8 Ciri Yang Kami Rasakan Perlu Ada Pada Telefon Pintar 2018

Pada tahun yang sudah kita telah melihat banyak inovasi yang dilakukan pada telefon pintar. Kalau dari segi luaran kita boleh lihat banyak pengeluar cuba tonjolkan diri dengan kehadiran skrin bernisbah 18:9 di depan dan ada juga yang hasilkan peranti dengan skrin sepenuhnya di depan. Lebih ganjil lagi, skrin sekunder turut diletakkan di bahagian panel belakang peranti.

Manakala dari segi dalaman, pengeluar-pengeluar terkemuka telah memperkenalkan integrasi kecerdasan buatan (AI) pada cip masing-masing. Teknologi ini membolehkan peranti mempelajari habit dan rutin harian si pengguna mengikut masa sebenar. Sementara beberapa peranti turut memasukkan realiti bertambah (AR) pada sistem kamera untuk memberikan pengguna hiburan serta visual yang lebih nyata.

Lebih menarik lagi, hampir semua telefon pintar yang dilancarkan pada tahun 2017 dilengkapi kerangka badan logam serta panel berasaskan gelas dan tidak lagi menggunakan badan berunsur plastik. Jika ia dijual dengan tanda harga yang tinggi, semestinya ia menyokong sokongan kalis air dan debu.

Jadi untuk tahun 2018 ini, sudah pasti para pengeluar akan bersaing dengan lebih gigih lagi memasarkan produk-produk keluaran mereka. Di bawah eRing ada senaraikan beberapa ciri yang perlu ada pada peranti 2018 :

Disebabkan peranti keluaran Apple tidak lagi menggunakan bicu audio, ada pengeluar peranti Android turut serta tidak meletakkan bicu ini. Pengeluar beranggapan bicu audio menyebabkan peranti mereka tidak boleh dinipiskan, malahan perkakasan ini juga memakan ruang dalaman peranti. Namun, masih ada pengeluar yang mengekalkan bicu audio ini pada peranti keluaran mereka. Samsung antaranya yang tidak menghilangkan ciri ini maka tidak hairanlah mereka kekal menduduki tangga teratas pengeluar telefon pintar.

Sambungan USB C merupakan satu alternatif yang sangat baik menggantikan USB biasa. Ini kerana ia sangat berguna ketika pengguna ingin mengecas peranti dalam keadaan gelap. Jika sebelum ini, USB biasa perlu dimasukkan ke dalam bicu dengan berhati-hati untuk mengelakkan ia tersekat tetapi dengan USB C ia lebih mudah untuk digunakan. Di samping kabel ini turut menyokong pengecasan dan pemindahan fail yang lebih pantas.

Peranti yang canggih dan berkuasa memerlukan jumlah kuasa yang banyak. Jika bateri tidak mampu bertahan, ia mampu membahayakan si pemakainya. Selain dari membahayakan nyawa, kebelakangan ini berberapa peranti berjenama popular dilihat menghadapi isu telefon tidak dapat dihidupkan disebabkan oleh bateri. Jadi untuk tahun 2018, kami harap tiada lagi kes-kes sedemikian berlaku dan para pengeluar perlu mendapatkan pengiktirafan dari badan pemeriksaan seperti yang pernah diterima oleh Huawei pada model Mate 10 untuk bateri telefon paling selamat digunakan.

Setakat ini kebanyakan telefon pintar dengan sokongan kalis air hanya terdapat pada peranti premium. Namun untuk peranti yang premium anda perlukan wang yang banyak untuk dibelanjakan. Teknologi yang digunakan secara berleluasa ini, sudah pasti tidak lagi menelan kos yang tinggi seperti dahulu. Oleh itu, untuk tahun ini para pengeluar perlu meletakkan ciri ini untuk semua peranti kelas pertengahan dan lebih baik lagi pada peranti kelas permulaan.

Antara tarikan yang disajikan oleh pengeluar ialah sistem operasi terbaru. Seperti contoh, HMD Global selaku pembawa jenama Nokia kini menawarkan telefon keluaran mereka dengan sistem Android terbaru, sama ada terus dari kotak atau secara kemas kini. Pengguna kini lebih bijak memilih telefon pintar, jika ia sebuah telefon dengan sistem Android lama, pengguna akan cuba elakkan.

Pengubahsuaian dari segi rupa luaran amat penting untuk menarik si pembeli. Jadi, jika sesuatu model itu masih lagi mengekalkan rupa yang tradisional pengguna tidak lagi menaruh minat apatah lagi untuk membelinya. Inovasi paparan skrin hampir penuh kini dilihat menjadi fenomena. Tidak kira ia sebuah peranti bajet atau premium, anda kini boleh mendapatkannya pada harga yang berpatutan.

Dwi kamera tidak bermaksud ia menjanjikan kualiti penggambaran yang baik. Hanya segelintir model sahaja yang memberikan kualiti gambar setara kamera profesional. Dengaan cip yang semakin canggih dan moden, kini hanya perisian sahaja yang perlu dipertingkatkan. Tidak dinafikan peranti menggunakan Android menghadapi sedikit masalah mengenai pemprosesan gambar termasuklah peranti kelas atasan. Jika sensor yang digunakan berjenama terkemuka sekalipun, tidak semestinya gambar yang dihasilkan dapat memuaskan hati anda.

Jika tahun lalu perancangan Apple untuk memperkenalkan pengimbas cap jari pada skrin iPhone telah gagal. Pada tahun ini, Apple telah dimalukan oleh satu syarikat dari China iaitu vivo kerana mereka bakal menjadi yang pertama menghasilkan pengimbas cap ultrasonik pada telefon pintar. Teknologi yang sangat kompleks ini berjaya dihasilkan oleh kerjasama Synaptics bahkan telefon pintar flagship terbaru vivo ini bakal hadir dengan paparan sepenuhnya yang pertama di dunia.


Kemenangan Berganda untuk LCM Partners di Anugerah Private Debt Investor 2019

LONDON, 5 Mac 2020 /PRNewswire/ — LCM Partners dengan sukacitanya mengumumkan bahawa ia telah memenangi dua Anugerah Private Debt Investor bagi tahun 2019: Pelabur Hutang Distres Eropah Tahunan dan Firma Hutang Khusus Eropah Tahunan.

Private Debt Investor ialah bahan penerbitan rekod untuk hutang persendirian, menjejaki institusi, dana dan urus niaga yang membentuk pasaran kredit persendirian di dunia. Anugerah tahunannya kini memasuki tahun ketujuhnya dengan pemenang-pemenang dipilih berdasarkan undian yang diterima daripada pembaca bahan penerbitan tersebut, termasuk peserta industri hutang persendirian dan komuniti pelabur institusi.

Ekoran kemenangan terdahulu pada tahun 2015, 2016 dan 2018, ini merupakan kejayaan keempat LCM dalam kategori Hutang Distres Eropah. Strategi Peluang Kredit (“COPS”) LCM memperoleh pinjaman pengguna dan PKS berbayar, dijadual semula serta tidak berbayar dan anugerah ini merupakan bukti rekod prestasi firma tersebut dalam kelas aset yang sentiasa berada dalam pasaran Eropah selama lebih 21 tahun lamanya.

Baru-baru ini, LCM melancarkan strategi pemberian pinjaman langsung bertumpu pengguna dan PKS pada tahun 2018, Peluang Pengasalan dan Peminjaman Strategik LCM (“SOLO”) dan anugerah Firma Hutang Khusus Eropah Tahunan memperlihatkan kejayaan firma tersebut dalam membawakan produk yang amat berbeza ke dalam pasaran. Strategi berkenaan menyediakan pengasalan baharu melalui perkongsian strategik dengan Pengeluar Peralatan Asli (OEM) dan syarikat-syarikat kewangan khusus dalam bidang pasaran seperti pemajakan, kewangan auto dan kredit runcit.

Paul Burdell, Ketua Pegawai Eksekutif LCM Partners, berkata:

“LCM Partners berbangga kerana telah memenangi dua anugerah Private Debt Investor ini dan amat bersyukur atas sokongan berterusan daripada Rakan Kongsi Terhadnya. Walau bagaimanapun, apa yang lebih penting lagi adalah kami berasa amat teruja dengan peluang-peluang yang menanti di hadapan.

Pelaksanaan secara berterusan perundangan kawal selia seperti Basel III dan IFRS 9 mewujudkan dua peluang pelaburan yang berbeza dan boleh diskala di Eropah; pemerolehan aset-aset bukan-teras dan NPL serta peruntukan penyelesaian pemberian pinjaman untuk bidang kurang dana dalam pasaran yang mana bank dan pemberi pinjaman langsung yang lain adalah kurang aktif. Dengan lebih 21 tahun pengalaman dalam pasaran pengguna dan PKS Eropah, kami berpendapat bahawa kami berkedudukan baik untuk memanfaatkan trend industri semasa ketika bank-bank terus mengurangkan leveraj dan keluar daripada barisan perniagaan bukan teras.”

LCM ialah pengurus aset alternatif Eropah terkemuka yang berpangkalan di London, yang mengkhusus dalam portfolio pengguna pinjaman penuh dan kredit PKS. Menawarkan kepakaran yang tiada tandingan dalam melabur dan mengurus portfolio kredit, LCM mempunyai kira-kira €3.6 bilion modal yang dikeluarkan dan/atau modal komited serta telah melabur dalam lebih 2,500 portfolio pinjaman berbayar, pinjaman dijadual semula dan pinjaman tak berbayar.

Kini, LCM sedang mengumpul dana untuk kedua-dua strategi pelaburannya. Penutupan awal untuk strategi Peluang Kredit LCM 4 (“COPS 4”) diadakan pada Januari 2020, manakala strategi Peluang Pengasalan dan Peminjaman Strategik LCM (“SOLO”) dijangka menyelesaikan pengumpulan dananya pada tahun 2020.

Untuk maklumat lanjut, sila kunjungi laman sesawang LCM di www.lcmpartners.eu.

LCM Partners Paul D BurdellT: +44-203-457-5050 paulburdell@lcmpartners.eu

Keywords:  Banking/Financial Service Computer/Electronics Publishing/Information Service Awards Financial Technology


Google Akan Menyertakan Fungsi Perkongsian Lokasi Di Dalam Google Maps

Melalui laman blog Google, syarikat tersebut telah mengumumkan bahawa tidak lama lagi Google Maps akan dilengkapi fungsi perkongsian lokasi dari dalam aplikasi.

Google mengatakan pengguna boleh berkongsi lokasi dengan mengakses menu di bahagian tepi atau dengan hanya tap pada titik biru di dalam peta yang digunakan untuk menunjukkan lokasi semasa pengguna, kemudian tap pada pilihan “Share Location” dan pilih kenalan.

Selain perkongsian lokasi, Google juga akan menyertakan fungsi perkongsian perjalanan di dalam aplikasi Google Maps. Fungsi ini membolehkan kenalan anda memeriksa informasi semasa perjalanan anda.


Temui Microsoft Surface Pro X, Pra-Tempahan Bermula 9 Jan Pada Harga Bermula RM4,599

Setelah lama menunggu Microsoft Surface Pro X, akhirnya komputer riba berkuasa tinggi ini sampai juga di pasaran tempatan pada Tahun Baru 2020 ini.

Mulai esok 9 Jan, sesi pra-tempahan akan dibuka dan jualan rasmi pula bermula 17 Jan 2020, Surface Pro X ini ditawarkan pada harga bermula RM4,599.

Surface Pro X menggunakan paparan skrin PixelSense bersaiz 13 inci, ia boleh digunakan sebagai komputer riba atau tablet mengikut kebiasaan anda. Rekaan yang nipis dan ringan selain memudahkan kerja di mana-mana sahaja, juga tidak membebankan untuk membawanya.

Dilengkapi dengan cip pemproses Microsoft SQ1 dan GPU Adreno 685 yang mana merupakan kerjasama Microsoft dan Qualcomm, memori dalaman dibekalkan pilihan 8GB/16GB LPDDR4x RAM serta storan SSD sebesar 128GB/256GB/512GB.

Surface Pro X yang menggunakan Windows 10 Home ini mempunyai ketahanan bateri sehingga 13 jam, satu lagi ciri menarik adalah ia menyokong rangkaian LTE selain sambungan USB Type-C, serta papan kekunci khas untuk mengecas Surface Pen secara wireless.

Barisan Produk Microsoft Surface Diperkenalkan – Harga Bermula RM4,499


Jimat RM200! Samsung Galaxy A70 Menerima Kemas Kini Harga – Kini Dijual RM1,799!

Masih menanti peranti berprestasi tinggi dengan harga mampu milik?! Sebelum tibanya acara tahunan Samsung Galaxy Unpacked 2019 pada 8 Ogos waktu tempatan, pihak Samsung Malaysia telah mengumumkan berita baik untuk peminat siri Galaxy A.

Galaxy A70 yang baru sahaja diperkenalkan bulan Mei lepas dengan harga RM1,999, kini telah menerima kemas kini harga baharu yang mana anda boleh jimat sebanyak RM200 dengan hanya membayar RM1,799!

Kunjungi kedai Samsung Experience Store atau pengedar sah dan laman web Samsung untuk dapatkan satu hari ini! Anda boleh klik pautan Galaxy A70 untuk maklumat lanjut.


[TERTIRIS] Xiaomi Mi MIX 3 Menyokong Dwi Kamera?!

Xiaomi Mi MIX 2 baru sahaja dibawa masuk ke Malaysia, tetapi baru-baru ini nampaknya ada sumber dari Weibo yang telah berkongsi panel belakang yang dipercayai bakal digunakan pada model terbaru Xiaomi Mi MIX 3 nanti.

Berdasarkan pada gambar yang tertiris itu, nampaknya generasi ketiga siri Mi MIX ini masih menggunakan panel belakang berkilat yang mungkin diperbuat daripada seramik. Malah kedudukan lensa Mi MIX 3 ini juga dilihat mirip seperti rekaan yang digunakan pada iPhone X (10). Apa yang menariknya, ia juga berkemungkinan besar menjadi siri Mi MIX pertama yang menyokong dwi kamera.

Benar atau tidak, sama-sama kita nantikan pendedahan Xiaomi Mi MIX 3 ini pada tahun hadapan…


China Mobile berganding bahu dengan Ubitus lancar Perkhidmatan Penstriman Permainan Awan 5G (UGAME)

HONG KONG, 2 April 2020 /PRNewswire/ — Ubitus K.K., peneraju teknologi permainan awan seluruh dunia dan China Mobile Hong Kong Company Limited, penyedia perkhidmatan telekomunikasi termaju di Hong Kong, China, dengan sukacitanya mengumumkan perkongsian mereka dalam perkhidmatan permainan awan 5G. CMHK menganjurkan upacara perasmian besar-besaran kedai utama perkhidmatan permainan awan yang baharu di Central hari ini.

CMHK ialah pengendali pertama di Hong Kong yang melancarkan perkhidmatan permainannya “UGAME” pada peranti mudah alih dan UTV. Ia memilih Ubitus bagi membantu membentuk masa depan penstriman permainan mudah alih dan mengukuhkan perkhidmatan pada tahun ini. Perkhidmatan UGAME baharu ini eksklusif untuk pelanggan CMHK mulai hari ini. Strategi ini mengambil pelan langganan untuk menarik lebih ramai pengguna 5G dengan menawarkan prestasi termaju yang dikuasakan oleh rangkaian 5G CMHK. Pengguna akan dapat memuat turun aplikasi yang dikemas kini dalam Google Play. Ubitus dan CMHK bersama-sama menjangkakan untuk meluaskan perkhidmatan di seluruh Hong Kong.

Kini, platform UGAME menyediakan 40 judul dengan pelbagai jenis permainan bermula dengan aksi, pengembaraan, pertarungan dan kasual yang membolehkan pemain untuk memilih daripada langganan permainan video PC dan konsol yang terbaik, dengan sokongan daripada rangkaian 5G terkini. Pengguna boleh mengalami perkhidmatan UGAME secara percuma mulai sekarang semasa peringkat beta.

Dengan perkhidmatan Permainan Penstriman 5G CMHK disokong oleh Ubitus dapat membawa pengalaman permainan konsol yang segera melalui langganan berdasarkan permintaan tanpa memerlukan pengguna untuk melengkapkan dengan komputer atau konsol permainan yang mahal dan canggih sebagai prasyarat. Pengguna akan berpeluang untuk merasai penstriman permainan secara langsung melalui 5G dan melihat bagaimana ia merevolusikan pengalaman permainan dengan menggabungkan permainan video yang terbaik dengan kualiti rangkaian CMHK. Pemain berupaya untuk menggunakan telefon pintar atau TV dengan pengawal permainan bagi mendapat suatu cecapan WRC, KOF dan Metro 2033 Redux melalui 5G.

“Ubitus berbesar hati untuk berkolaborasi dengan CMHK untuk permainan awan 5G dengan menggunakan teknologi yang terkemuka dalam industri kami. Membawakan model perniagaan baharu, kekuatan teknologi dan sambungan global dalam industri permainan disertai dengan kedudukan utama CMHK di Hong Kong, kami berharap agar pengguna akan menikmati permainan awan tahap seterusnya dan perkhidmatan 5G perintis,” kata Wesley Kuo, Ketua Pegawai Eksekutif Ubitus.

Latar Belakang China Mobile Hong Kong

China Mobile Hong Kong Company Limited (“CMHK”) ialah subsidiari milik penuh China Mobile Limited (HKEx: 941) (NYSE: CHL), yang menduduki tempat ke-56 dalam Fortune Global 500. CMHK ditubuhkan pada Januari 1997 dan merupakan pengendali rangkaian mudah alih yang pertama melancarkan perkhidmatan PCS di Hong Kong.

Memiliki kumpulan pelanggan yang terbesar di dunia untuk perkhidmatan rangkaian mudah alihnya*, Syarikat ini menawarkan perkhidmatan komunikasi yang inovatif dan komprehensif termasuk suara, data, IDD dan perayauan antarabangsa melalui 4G LTE, 3GHSPA dan teknologi lain. Syarikat ini komited terhadap pembangunan rangkaian 5G, menggabungkan teknologi baharu seperti kecerdasan buatan, internet pelbagai benda, pengkomputeran awan dan data raya, mengintegrasikan aplikasi 5G dalam industri-industri berbeza, menggalakkan pembinaan dan pembangunan kumpulan bandar pintar di Kawasan Teluk Lebih Besar (Greater Bay Area).

Ubitus mengendalikan platform teknologi virtualisasi GPU dan penstriman awan yang terbaik di dunia dan mengkhusus untuk menyediakan pengalaman pengguna yang unggul melalui teknologi canggihnya. Selagi mana pengguna terhubung dengan rangkaian jalur lebar, mereka boleh menikmati pengalaman permainan AAA merentas pelbagai peranti, seperti telefon pintar, tablet, konsol permainan, TV pintar dan komputer peribadi.

Menerusi GDK komprehensifnya (kit pembangunan permainan), Ubitus menyediakan penyelesaian penggabungan pantas-dibawa-ke-pasaran bagi menyokong syarikat-syarikat permainan di Jepun dan luar negara yang berminat dengan permainan awan. Ubitus bekerjasama dengan pembawa telekomunikasi, penyedia perkhidmatan dalam talian dan penerbit permainan di seluruh dunia.

Keywords:  Electronics Gaming Entertainment Internet Technology Telecommunications New products/services


Jom Meriahkan Roadshow OPPO Reno2 Di Sunway Pyramid – Beli & Bawa Pulang Hadiah Bernilai Hingga RM1,067!

Jom ramai-ramai memeriahkan roadshow jualan pertama OPPO Reno2 yang akan berlangsung di Orange Concourse, Sunway Pyramid pada 26 Oktober ini!

Lebih menarik, pelbagai hadiah percuma bernilai hingga RM1,067 menanti pelanggan untuk setiap pembelian OPPO Reno2 termasuk beg eksklusif OPPO Reno (RM199), VOOC Powerbank (RM269) dan OPPO Enco Q1 Wireless Noise Cancelling Headphones (RM599)- untuk masa terhad sahaja.

Selain itu, pelanggan bertuah terawal juga berpeluang menerima bubble tea daripa KOI yang disediakan oleh OPPO (sementara stok masih ada). Untuk makluman, pre-order Reno2 kini telah dibuka sehingga 25 Oktober 2019.

Setiap pra tempahan didatangkan dengan hadiah percuma bernilai sehingga RM318! Termasuk waranti perlindungan skrin (RM119) dan OPPO Reno Bag eksklusif bernilai RM119! Maklumat lanjut layari, OPPO Malaysia.


Program Sosial Kanak-kanak Antarabangsa Gazprom Football for Friendship Musim Kelapan Satukan Lebih 10 000 Peserta Dari Seluruh Dunia

Gazprom lancar Musim Kelapan Program Sosial Kanak-kanak Antarabangsa Football for Friendship. Tahun ini, acara akhir akan diadakan dalam format digital baharu.

MOSCOW, 1 Jun 2020 /PRNewswire/ — Football for Friendship ialah program sosial kanak-kanak antarabangsa tahunan. Peserta-peserta utama program ini ialah kanak-kanak perempuan dan lelaki yang berumur 12 tahun, termasuk kanak-kanak kelainan upaya. Pemain Muda mewakili budaya dan negara berbeza yang disatukan dalam pasukan campuran yang belajar untuk bermain dalam pasukan yang sama. Wartawan Muda membuat liputan acara program di Pusat Akhbar Kanak-kanak Antarabangsa dan menggalakkan nilai-nilai sejagat. Sepanjang tujuh musim yang lalu, Football for Friendship telah menyatukan lebih 6 000 peserta dari 211 negara dan wilayah. Lebih 5 000 000 orang telah mengambil bahagian dalam acara sukan, pendidikan dan ekologi program ini dari seluruh dunia.

Pada tahun 2019, peserta-peserta program ini telah mencipta Guinness World Record bagi Bilangan bangsa paling banyak dalam sesi latihan bola sepak dalam sejarah. Pada tahun 2020, musim baharu akan diadakan sepenuhnya melalui format dalam talian: Football for Friendship Digital Platform akan mengadakan Kejohanan Dunia F4F Dalam Talian buat julung kali dalam sejarah. Perlawanan ini akan menyatukan 32 Pasukan Persahabatan yang terdiri daripada atlet siber berumur 12 tahun dari negara-negara berbeza, gender berbeza, keupayaan fizikal, dan bertutur dalam bahasa yang berbeza.

Football for Friendship Digital Universe akan menyatukan lebih 10 000 pemain dari semua peringkat umur dari 100 negara. Ruang maya yang unik ini akan menjadi tapak untuk pertandingan sukan siber kanak-kanak antarabangsa, selain platform permainan yang akan membolehkan sesiapa sahaja berlatih, bergabung dalam pasukan campuran antarabangsa dan bermain permainan kegemaran mereka dalam format Football for Friendship tanpa keluar dari rumah.

Diogo Netto, Pengurus Pembangunan Teknikal dan Tanggungjawab Sosial bagi pasukan bola sepak kebangsaan Brazil: “Football for Friendship sentiasa terbuka buat peserta-peserta dengan kebolehan fizikal yang berbeza. Football for Friendship Digital Platform menyumbang kepada matlamat utama projek ini – untuk menyatukan orang ramai dari seluruh dunia, membolehkan semua orang untuk keluar ke padang bola sepak dan merasai emosi yang luar biasa bersama rakan-rakan baharu.”

Rene Rantuša Lampreht, Jurulatih Muda dari Slovenia: “Berita mengenai Musim Kelapan ialah sesuatu yang hebat: walaupun apabila kami berjauhan, kami akan dapat berkumpul dan bermain bola sepak dengan selamat.”

Source: Gazprom International Children’s Social Programme Football for Friendship

Keywords: Electronics Gaming Computer/Electronics Entertainment Multimedia/Online/Internet Sporting Events Sports Children-related news Handicapped/Disabled Not for profit


Sony Xperia XA2 Ultra – 7 Sebab Mengapa Anda Perlu Memilikinya…

Sony bukanlah satu jenama yang asing lagi di kalangan pengguna di negara ini, bahkan ia boleh dianggap antara jenama besar yang masih memiliki pengikut setianya hingga ke hari ini. Pada awal bulan Januari 2018 yang lalu, Sony telah mengumumkan kemunculan tiga model terbarunya iaitu Xperia L2, Xperia XA2 dan juga Xperia XA2 Ultra di dalam acara CES 2018. Kini tidak sampai sebulan model itu diumumkan secara rasmi, Sony Mobile Malaysia telah mengumumkan ketersediaan jualan ketiga-tiga model terbaharunya itu bermula Februari ini.

Apa yang lebih menariknya, baru-baru ini Sony Mobile Malaysia juga telah berbesar hati menghantar unit reviu Sony Xperia XA2 Ultra kepada kami. Jadi sebelum eRing berkongsi reviu eksklusif dengan anda semua, apa kata kita lihat dulu 7 sebab mengapa anda perlu memiliki Sony Xperia XA2 Ultra ini…

Paparan skrin Sony Xperia XA2 Ultra sememangnya besar iaitu mencecah sehingga 6.0 inci. Walaupun hanya menawarkan paparan 1080p atau beresolusi 1920 x 1080p, penyediaan teknologi Image Enhance Technology menjanjikan paparan skrin yang lebih baik untuk pelbagai aktiviti multimedia seperti menonton video, melayari Internet, ataupun bermain permainan mudah alih.

Sekiranya anda sangat mementingkan ciri swafoto yang lengkap, Sony Xperia XA2 Ultra adalah pilihan yang sangat menarik kerana ia menyokong bukan satu tetapi dua kamera untuk aktiviti tersebut.

Kombinasi dua kamera ini saling melengkapi kerana lensa pertama beresolusi 16 Megapiksel membolehkan anda mengambil gambar swafoto dengan paparan 16:9 dengan teknologi penstabilan OIS.

Manakala lensa kedua yang beresolusi 8 Megapiksel ini pula membolehkan anda mengambil gambar swafoto yang lebih luas mencecah sehingga 120 darjah. Malah ia turut dilengkapi dengan bantuan LED Flash.

Sokongan lensa utama beresolusi 23 Megapiksel yang menggunakan sensor Exmor RS ini bukan sahaja menjanjikan kejelasan hasil gambar yang lebih baik, tetapi ia juga menyokong talaan pencahayaan pintar di dalam persekitaran yang agak gelap.

Ciri auto fokus yang sangat pantas turut memastikan anda tidak terlepas setiap detik penting. Lebih menariknya, ia turut menyokong rakaman video berkualiti 4K dengan sokongan SteadyShot bagi mengatasi isu video yang kabur dan juga keupayaan video gerak perlahan sehingga 120fps.

Sony Xperia XA2 Ultra hanya dilengkapi dengan satu speaker sahaja, tetapi ia masih mampu menghasilkan bunyi yang sangat kuat dan jelas dengan sokongan teknologi Smart Amplifier. Tidak cukup dengan itu, ia turut dilengkapi dengan tetapan audio terbaik dari Sony seperti ClearAudio+ dan juga Clear BASS dengan hanya satu klik sahaja.

Anda juga berupaya menikmati audio yang berkualiti tinggi apabila menyambungkannya ke fon kepala tanpa wayar dengan adanya sokongan teknologi LDAC dan juga aptX. Tetapan khas untuk mendapatkan efek bunyi keliling juga boleh dicapai melalui penyediaan menu Surround Sound (VPT).

Kapasiti bateri mencecah sehingga 3850mAh pada Sony Xperia XA2 Ultra turut menjanjikan masa penggunaan yang lebih lama. Sungguhpun begitu, masa mengecas yang diambil ternyata jauh lebih pantas kerana ia dilengkapi dengan teknologi pengecasan pantas dari Quick Charge 3.0.

Selain itu, kehadiran teknologi Smart STAMINA membantu anda mendapatkan anggaran masa penggunaan yang tinggal berdasarkan kepada cara penggunaan, manakala Qnovo Adaptive Charging dan Battery Care pula mampu memastikan hayat bateri yang lebih lama.

Berbeza dengan model kelas pertengahan keluaran Sony sebelum ini yang dikuasakan dengan pemproses MediaTek, Sony Xperia XA2 Ultra ternyata lebih berkuasa dan efisien melalui sokongan pemproses Qualcomm Snapdragon 630.

Apa yang pasti, pemproses ini sememangnya tidak akan mengecewakan anda kerana ia sesuai untuk pelbagai aktiviti termasuklah bermain permainan mudah alih dengan grafik tinggi, menonton video, ataupun melayari Internet.

Jika kebanyakan pengeluar lebih gemar mengambil pendekatan untuk tampil dengan sokongan slot kad jenis hibrid yang memerlukan pengguna untuk membuat pilihan sama ada menggunakan dua kad SIM ataupun satu kad SIM dengan satu kad microSD.

Penyediaan slot kad hibrid ini sememangnya tidak begitu mesra pengguna, jadi dengan Sony Xperia XA2 Ultra ini, anda bebas untuk menggunakan dua kad SIM dengan satu kad microSD secara serentak kerana ia hadir dengan tiga slot kad berasingan.

Di sini sahaja kita berhenti, nantikan reviu seterusnya~


Prototaip Kedua iPhone XI 2019 Tertiris Lagi?!

Gambaran awal iPhone XI 2019 baru sahaja tertiris pada minggu lepas, dengan rekaan segar iaitu segi empat di posisi kiri atas panel belakang. Kini tertiris pula satu lagi rekaan di mana susunan kamera terletak secara melintang di tengah-tengah panel belakang.

Rekaan prototaip kedua ini nampak lebih kemas berbanding yang sebelumnya, namun kedua-dua peranti ini adalah rekaan awal dan tidak pasti sama ada akan digunapakai dalam penghasilan iPhone 2019 nanti.

So, apa pandang anda semua dengan rekaan prototaip iPhone baharu ini?!


Redmi Y3 Muncul Di Geekbench – Sokong Snapdragon 625 & 3GB RAM?

Redmi Y3 telah dijadualkan bakal diperkenalkan pada 24 April ini. Menjelang pelancaran, model tersebut kini kini muncul di platform penanda aras Geekbench.

Muncul dengan kod “Xiaomi Redmi Y3” – Senarai Geekbench mendedahkan ia berkemungkinan dikuasakan oleh pemproses dengan kod “msm8953” yang juga dikenali sebagai Snapdragon 625. Ia juga menyokong 3GB RAM dan sistem operasi Android 9 Pie. Redmi Y3 bakal mempunyai bateri 4,000 mAh dan kamera selfie sebesar 32MP.

Senarai Geekbench juga mendedahkan, peranti ini mencatatkan 1236 mata dalam ujian satu teras dan 4213 untuk ujian pelbagai-teras. Seperti biasa, maklumat tertiris masih lagi rumors dan belum dapat dipastikan kesahihannya. Sama-sama kita tunggu!


Spesifikasi Premiun Harga Mesra Pengguna – Huawei nova 3i Berharga RM1249 & nova 3 Berharga RM1899

Semalam sudahpun nampak laporan berita mengenai perasmian Huawei nova 3i dan nova 3, hari ini tiba pelancaran rasmi di pasaran Malaysia. Seperti yang diketahui, siri nova baharu ini hadir dengan spesifikasi yang setanding flagship (nova 3) tetapi harga lebih mesra pengguna, nova 3i juga tidak kurang hebat fungsi dalamannya.

Baca Juga: Pandang Pertama: Huawei nova 3 & 3i, Peranti Setaraf Dengan P20?!

Sokongan GPU Turbo yang dikatakan akan menjamin pengalaman bermain permainan lebih lancar dan selesa di bawah bantuan grafik yang menakjubkan, bermakna permainan PUBG Mobile dan Mobile Legends dapat dimain dengan sempurna tanpa lagging la…

Harga pasaran di bagi nova 3 adalah RM1899, manakala nova 3i adalah RM1249.

Ketersediaan bagi nova 3i akan bermula pada 28 Julai 2018, bersama roadshow di Huawei Experience Store IOI City Mall, 1000 pelanggan pertama akan menerima Huawei Bluetooth Earpiece, Huawei A2 Band dan baju Nerd Unit bagi setiap pembelian nova 3i. Manakala nova 3 akan berada di pasaran Malaysia mulai 17 Ogos nanti.


vivo x LazMall 7.7 Jualan Pertengahan Tahun Tawar Potongan Harga Hingga RM1,600!!

Hari ini, vivo Malaysia memulakan vivo x LazMall 7.7 pertengahan Jualan Setahun, menawarkan pelanggan tawaran hebat masa terhad dengan potongan harga sehingga RM1,600   dan Lazada bonus sehingga RM329 sehingga 7 Julai 2021. Pelanggan boleh menikmati penghantaran percuma untuk telefon pintar mereka pembelian di kedai perdana rasmi vivo di LazMall.

Dalam tempoh Jualan Pertengahan Tahun vivo x LazMall 7.7, pelanggan boleh membeli telefon pintar vivo dari harga serendah RM359. Peranti siri vivo Y terbaru – Y12A hadir dengan 5,000mAh besar-besaran bateri dan AI Dual Camera yang disokong oleh pelbagai ciri yang direka untuk setiap hari penggambaran, kini boleh dibeli dengan harga RM529.

Eksklusif pada Lazada, siri V selfie telefon pintar vivo – V20 kini tersedia untuk beli pada harga RM999 * pada 7 Julai, dari jam 12 pagi hingga 2 pagi, untuk meraikan Jualan Pertengahan Tahun 7.7 yang menakjubkan Tawaran Mega Jenama Crazy.

Pelanggan dapat menikmati potongan harga 77% dengan perbelanjaan minimum RM1, dengan had RM5, danmenebus baucar diskaun sehingga RM70 dengan perbelanjaan minimum RM100, dengan syarat dansyarat terpakai.


Nokia 6.1 & Nokia 8110 4G Kini Tiba di Malaysia – Berharga RM1,100 Dan RM285!

HMD Global yang terkenal dengan pengeluaran telefon pintar Nokia telah mengumumkan pelancaran dua model baharu iaitu Nokia 6.1 dan juga Nokia 8110 di pasaran tempatan. Kedua-dua peranti ini boleh dimiliki melalui semua pengedar rasmi Nokia di seluruh negara mulai 6 Julai 2018.

Nokia 6.1 dikuasakan oleh Snapdragon 630 yang dikatakan 60% lebih pantas berbanding model sebelumnya! Dioperasikan oleh Android 8.1 Oreo, menyokong paparan skrin 5.5 inci dengan resolusi FHD (1920 x 1080 piksel). Keupayaan penggambarannya pula telah dibantu dengan sokongan kamera utama beresolusi 16 Megapiksel (f/2.0), serta kamera hadapan beresolusi 8 Megapiksel. Bateri berkapasiti 3000 mAh ini turut menyokong teknologi pengecasan pantas.

Nokia 8110 4G pula dioperasikan oleh Smart Features OS dan dikuasakan dengan pemproses dua teras dari Qualcomm 205 dengan kelajuan 1.1GHz. Dengan sokongan paparan skrin berukuran 2.4 inci QVGA, ‘Nokia Pisang’ kini menyokong ruang storan sebesar 4GB, RAM 512MB dan juga bateri berkapasiti 1500mAh.

Ditawarkan dalam varian 64GB + RAM 4GB, Nokia 6.1 dijual pada harga RM1,100 dalam warna dua tona iaitu Biru/Emas. Manakala Nokia 8110 4G pula akan ditawarkan dalam dua warna pilihan iaitu Hitam Tradisi dan Kuning Pisang berharga RM285.


Rekaan Google Pixel 2 XL Muncul?!

Huawei bukan lagi mengalas tanggungjawab menghasilkan peranti Google, tetapi LG pula yang telah mengambil alih tugas. Selain, artikel sebelum ini juga sudah mengupas serba sedikit maklumat tentang telefon pintar Google Pixel 2 XL. Khabar terbaru yang diterima dari media barat ini menguatkan lagi bahawa syarikat dari Jepun ini benar-benar terlibat bersama Google.

Pandangan pertama melihatkan peranti ini seiras dengan model adiknya Google Pixel XL yang dilancarkan tahun lepas. Di samping itu, panel depan akan disatukan bersama paparan AMOLED 6 inci dengan nisbah 18:9 yang semakin popular digunakan oleh LG. Lebih-lebih lagi, perlu dingatkan bahawa banyak perubahan dalaman telah dibuat pada model 2017 ini.

Bukan sahaja paparan yang hampir tiada bingkai, panel gelas depan juga dibuat melengkung supaya rekaan nampak lebih futuristik. Di bahagian belakang, Google Pixel 2 XL masih lagi mengekalkan identiti dengan gelas di bahagian atas tetapi kali ini lebih kecil berbanding terdahulu. Agak menyedihkan, sistem kamera masih lagi tidak ditukar kepada dwi kamera, sekaligus pengalaman penggambaran menjadi terhad.

Seterusnya, pengimbas cap jari telah diletakkan di bahagian tengah belakang dan bukan di sisi tepi atau di depan. Apa yang menarik, peranti ini akan mendapat fungsi ‘perah’ seperti yang terdapat pada HTC U 11 khas untuk membuka aplikasi seperti Google Assistant.

Rekaan ini masih belum disahkan dan tarikh pelancaran mungkin akan berubah.


Android Instant Apps Di Dalam Tempoh Percubaan

Pada acara Google I / O tidak lama dahulu, Google memperkenalkan Android Instant Apps yang membolehkan pengguna menggunakan aplikasi mobil tanpa perlu muat turun aplikasi dari Play Store. Pengguna hanya perlu mengakses aplikasi dari pelayar web dan menggunakan aplikasi tersebut secara normal.

Mungkin ramai yang sudah terlupa akan Instant Apps ini, namun dengan perkembangan terbaru dari Google kita semua boleh berasa teruja semula kerana beberapa pengguna sudah mula diberikan akses Instant Apps pada peranti mereka. Ketika ini sebilangan kecil pemilik Pixel dan Nexus sudah boleh mencuba fungsi ini dan daripada apa yang kami tahu, Google telah melancarkan 4 Instant Apps, iaitu Wish, Viki, Buzzfeed dan Periscope.

Anda boleh memeriksa sekiranya peranti anda sudah menyokong fungsi ini dengan:

Seperti yang dinyatakan,  Instant Apps kini boleh digunakan untuk aplikasi Wish, Viki, Buzzfeed dan Periscope. Anda boleh mencuba salah satu dari aplikasi tersebut dengan cara:

1. Buka Chrome
2. Cari aplikasi dan lihat label Instant pada hasil carian aplikasi.

3. Tap Open App
4. Aplikasi akan dimuatkan dan anda boleh terus menggunakan aplikasi secara normal tanpa perlu muat turun aplikasi.


vivo Malay Laksana #V20BeTheFocusMY Challenge Di TikTok – Tawar Hadiah Menarik Bernilai Sehingga RM10000 Kepada Para Pemenang!!

vivo Malaysia melaksanakan  #V20BeTheFocusMY Challenge di TikTok bermula dari 21 Oktober hingga 5 November yang mana pengguna boleh mempamerkan kehebatan tarian mereka dengan menggunakan #V20BeTheFocusMY filter.

Mengetuai cabaran ini adalah vivo Star iaitu Janna Nick, Danny Koo dan Aleiff Irfan yang akan mempamerkan tarian terlebih dahulu dan rakyat Malaysia boleh mengikutinya.

Berikut adalah hadiah yang boleh dimenangi:


OPPO Memilih AWS untuk pementertingkatan kuasa – Pengalaman Mudah Alih Yang Lebih Selamat!!

OPPO, jenama peranti pintar global terkemuka, hari ini mengumumkan bahawa ia telah memilih Amazon Web Services (AWS), yang terkemuka di dunia penyedia perkhidmatan awan, untuk memperkasakan perkhidmatan berasaskan awan yang dipertingkatkan untuk antarabangsa pengguna sistem operasi ColorOS OPPO. Perkhidmatan ini telah diperakui oleh ePrivacy, CSA STAR, dan ISO (ISO / IEC 27001, 27018, 29151).

Dengan AWS, OPPO dapat menyediakan simpanan data yang selamat kepada pengguna telefon pintar perkhidmatan di mana mereka boleh menyimpan foto, video, kenalan, nota, dan data penting di awan. Untuk menyokong fungsi ini, OPPO memanfaatkan AWS infrastruktur global di Singapura, Perancis, dan India untuk mempercepat penggunaan perkhidmatan berasaskan awan termasuk Amazon Aurora (pangkalan data hubungan yang dibina untuk awan) dan Perkhidmatan Penyimpanan Mudah Amazon (Amazon S3). Untuk mengukuhkan kepatuhan dan sikap keselamatan OPPO, syarikat memanfaatkan pelbagai perkhidmatan keselamatan AWS, termasuk AWS CloudTrail, Perkhidmatan Pengurusan Kunci AWS (AWS KMS), Firewall Rangkaian AWS, Sijil AWSPengurus, dan Artifak AWS.

ColorOS 11 terbaru, yang berdasarkan pada Android 11, membantu memastikan keselamatan pengguna melalui ciri-ciri termasuk Sistem Peribadi OPPO, Peti Persendirian, dan Peribadi Perlindungan Maklumat. Sistem Peribadi membolehkan pengguna membuat sistem yang berasingan akaun di mana aplikasi dan data dijalankan secara bebas dari akaun asal.

Dengan Selamat di Persendirian, pengguna dapat menyimpan data penting mereka secara peribadi dengan menyimpan data di dalamnya ruang yang disulitkan di belakang kata laluan, menjadikan data tidak tersedia untuk aplikasi yang mempunyai akses ke media lain. Untuk situasi di mana aplikasi menghendaki pengguna memberikan akses untuk maklumat peribadi, Perlindungan Maklumat Peribadi OPPO membenarkan pengguna untukhantar borang data kosong ke aplikasi, dan akses aplikasi tanpa mendedahkan maklumat peribadi.


Pakar Selfie Terbaik – Siri HUAWEI Nova 4 Dipilih Sebagai Penaja Utama Untuk Program ‘Lagu Cinta Kita’

Program realiti terbaharu TV3 – ‘Lagu Cinta Kita’ bakal bertemu para penonton tidak lama lagi. ‘Lagu Cinta Kita’ bakal menampilkan Nana Mahazan sebagai hos, manakala Scha Al Yahya dan Hael Husaini sebagai juri tetap.

Di samping itu, ‘Lagu Cinta Kita’ turut menampilkan barisan juri undangan khas yang berbeza untuk setiap episod. Antaranya seperti Nora Danish, Zahirah MacWilson, Nabila Huda, Jihan Muse dan Azira Shafinaz.

Menariknya mengenai program ini, ‘Lagu Cinta Kita’ telah memilih siri HUAWEI Nova 4 sebagai pakar selfie terbaik yang benar-benar merangkumi semangat belia dan kepenggunaan milenium dengan sejumlah ciri serta reka bentuk bergaya.

Ciri-ciri unik seperti AI Beautification, Triple AI Camera, AI Video Showreel dan Video Ringtone dilihat mampu memenuhi kehendak pengguna terutamanya dalam penghasilan selfie yang berkualiti, hiburan utama dan pengalaman permainan memuaskan.

Melalui kerjasama ini, HUAWEI juga berusaha menggali bakat-bakat terbaik tempatan selain turut serta meletakkan kandungan yang lebih menghiburkan pada masa akan datang.

‘Lagu Cinta Kita’ mula bersiaran menerusi YouTube TV3 Malaysia bermula 19 April 2019 pada setiap Jumaat & Sabtu, jam 9.00 malam dan di saluran TV3 bermula 21 April 2019, pada setiap Ahad, jam 3.00 petang.


Meizu E3 Kini Rasmi – Sokong Dwi Kamera Utama & RAM Sebesar 6GB

Meizu telah memperkenalkan sebuah lagi telefon pintar yang hadir dalam kelas pertengahan untuk pasaran China, dikenali sebagai Meizu E3. Telefon pintar ini menawarkan paparan skrin berukuran 5.99 inci dengan paparan HD penuh, menggunakan nisbah skrin 18:9 serta dikuasakan oleh pemproses Snapdragon 636 dan memori RAM sebesar 6GB.

Dari segi penggambaran, Meizu E3 menyokong dwi kamera utama Sony IMX362 12MP f/1.9 + 20MP f/2.6 dengan PDAF. Lebih menarik, kamera utama turut menyokong mod potret dengan zoom sehingga 2.5x. Manakala untuk penggambaran swafoto pula, ia menawarkan kamera beresolusi 8 Megapiksel f/2.0 dengan LED flash untuk penggambaran di tempat malap.

Ditawarkan dalam dua varian memori berbeza iaitu 64GB dan 128GB, Meizu E3 yang dioperasikan oleh Android 7.1.2 Nougat turut hadir dengan bateri berkapasiti 3300mAh dengan sokongan pengecasan pantas.

Buat masa ini, peranti ini hanya ditawarkan untuk pasaran China sahaja dan dijual pada harga RMB1799 (kira-kira RM1,117) untuk storan 64GB dan RMB1999 (RM1,242) bagi storan 128GB. Untuk pasaran tempatan, tunggu pengumuman rasmi dari Meizu Malaysia.


Miliki Peranti vivo Y15 Pada Harga RM0.99 Sahaja Menerusi Pelan Unlimited HERO P79!!!

Bagi peminat vivo atau sesiapa yang ingin membeli telefon, ini ada tawaran yang sangat menakjubkan apabila anda boleh membeli peranti vivo Y15 pada harga hanya RM0.99 sahaja menerusi pelan Unlimited HERO P79!

Menerusi pelan ini, anda ditawarkan dengan panggilan tanpa had, data tanpa had bagi muzik dan video streaming, data percuma untuk roaming dan sehingga 20GB data berkelajuan tinggi bagi setiap bulan dengan hanya bayaran bulanan bernilai RM79.

Peranti vivo Y15 ini tampil dengan spesifikasi yang menakjubkan apabila ia disertakan dengan 6.35″ Halo FullView Display dan tampil dengan MT6762 dan dipadankan dengan 4GB RAM + 64GB ROM. Tampil dengan kamera 13MP + 8MP + 2MP bagi kamera utama dan 16MP bagi kamera hadapan.

Ia tersedia dengan 2 varian warna iaitu Aqua Blue dan Burgundy Red dan tersedia di Malaysia pada harga RM599.

Bagi mendapatkan maklumat lanjut, layari laman sesawang U Mobile dan Facebook vivo.


Pelanggan Olymp Trade Mempunyai Sistem Kesetiaan Baharu

KINGSTOWN, Saint Vincent dan Grenadines, 7 Julai 2020 /PRNewswire/ — Olymp Trade telah mengumumkan pengenalan sistem peringkat perkhidmatan. Ia sejenis ekosistem pembangunan pedagang. Dalam lelaran pertama, pedagang syarikat akan menerima status Starter, Advanced atau Expert.

Olymp Trade mengadakan kejohanan besar Disember lalu. Pedagang melengkapkan tugas dan menerima petunjuk dan strategi baharu sebagai hadiah. Pertandingan tersebut telah berakhir tetapi permintaan terhadap alat ini masih tinggi.

Hasilnya, pasukan Olymp Trade memutuskan untuk mencipta sistem status yang lengkap. Ini akan membantu mana-mana pedagang melalui proses mengkaji analisis pada platform dengan lancar dan konsisten.

Kelebihan utama kemas kini tersebut ialah keadaan yang fleksibel. Pedagang boleh menaik taraf status dengan membuat perolehan dagangan tertentu atau melaburkan jumlah tetap ke dalam akaun mereka.

Setiap status menawarkan pek perkhidmatan tertentu. Sebagai contoh, selepas membuat deposit pertama, pedagang menerima status Starter, yang menjamin keadaan perdagangan asas: hasil sehingga 82% dan latihan percuma di platform.

Untuk mendapatkan status Advanced, pedagang mestilah membuat deposit sekurang-kurangnya $500 atau memperoleh 25,300 mata pengalaman (XP) untuk perolehan dagangan pedagang. Status ini memberikan peningkatan hasil sehingga 84%, akses kepada 7 strategi disesuaikan dan rundingan penganalisis.

Untuk mendapatkan status Expert tertinggi, pelanggan perlu memperoleh 120,000 XP atau melabur sekurang-kurangnya $2000. Dengan status Expert, pedagang mendapat dagangan bebas risiko, isyarat dagangan eksklusif dan latihan peribadi. Hasil jualan meningkat kepada 92%.

Sistem peringkat baharu diletakkan sebagai panduan cekap untuk dunia perdagangan profesional bagi pelanggan Olymp Trade. Syarikat merancang untuk menjadikan pengumpulan mata dan pengaktifan perkhidmatan menyeronokkan. Ini akan membuatkan proses mengkaji analisis dan menguasai strategi menjadi sangat menarik.

Keywords: Banking/Financial Service Computer Software Computer/Electronics Multimedia/Online/Internet New products/services Financial Technology


Vymo Lancar Manager Experience (MeX) Pacu Intervensi Dahuluan dan Tingkatkan Hasil Jualan sebanyak Lebih 200%

Manager Experience (MeX) Vymo bantu pengurus campur tangan pada-ketika-itu untuk bimbing pasukan jualan secara proaktif dan disediakan sebagai penaiktarafan pada aplikasi Pembantu Jualan Peribadi Vymo

BANGALORE, India dan SINGAPURA, 3 Jun 2020 /PRNewswire/ — Vymo, pelopor bagi penyelesaian Pengautomatan Jualan dan Kecerdasan untuk pasukan jualan teragih telah melancarkan Vymo Manager Experience (MeX), satu penaiktarafan pada aplikasi Pembantu Jualan Peribadi, yang memberi tumpuan untuk membolehkan pengurus memacu intervensi yang proaktif.

Kini sedang diuji bersama beberapa syarikat perkhidmatan kewangan yang terbesar di Dunia, MeX membolehkan pasukan jualan untuk menjual 2x lebih banyak polisi dan mengumpul 320% lebih banyak premium. Penyelesaian ini turut mengurangkan masa pusing ganti untuk pelanggan sebanyak 70-75%.

Menggabungkan ciri-ciri terkini daripada Vymo untuk perolehan aktiviti jualan dan mendorong kecerdasan, Vymo Manager Experience (MeX) membolehkan:

Mengulas mengenai pelancaran ini, Harish Vaidyanathan, Naib Presiden Kanan – Produk, Vymo, berkata, “Jualan dan sistem CRM umumnya digunakan sebagai instrumen pemeriksaan oleh pengurus dan penyelia. Akibatnya, jurujual sentiasa skeptikal untuk menggunakan teknologi baharu. Vymo sentiasa meletakkan pengguna akhir jualan sebagai tumpuan pengalaman dan atas sebab inilah kami mempunyai penggunaan pengguna harian yang luar biasa iaitu lebih 85%. Pengalaman pengurus membantu pengurus untuk melangkaui sekadar memantau aktiviti untuk benar-benar membantu pasukan mereka mencapai hasil secara proaktif. Berdasarkan kepada percubaan membuahkan hasil yang kami lakukan, kami teruja untuk melihat teknologi ini diterima pakai dalam seluruh industri.”

Vymo mengehoskan sesi pandangan pakar pada hari Jumaat, 11:00 PAGI IST / 01:30 PETANG SGT untuk menghuraikan bagaimana Vymo MEX membantu pengurus memperkasa pasukan mereka bagi meningkatkan metrik prestasi. Perbincangan secara langsung ini akan dipimpin oleh Harish Vaidyanathan, Naib Presiden Kanan – Produk, Vymo. Klik di sini untuk mendaftar – https://getvymo.com/mex

Latar Belakang VymoVymo (getvymo.com) ialah Pembantu Jualan Peribadi yang pintar. Vymo mempunyai lebih 100,000 pengguna dalam lebih 60 perusahaan besar seperti Axa, Allianz, HDFC Bank, VPBank, AIA dan Generali. Vymo diiktiraf oleh Gartner sebagai Vendor Hebat (Cool Vendor) dan dibiayai oleh Emergence Capital dan Sequoia Capital.

Pautan BerkaitanLaman Sesawang – https://www.getvymo.comDaftar untuk pandangan MeX – https://www.getvymo.com/mexTetapkan jadual demonstrasi – https://www.getvymo.com/demoMuat Turun Logo – Pautan

Keywords: Banking/Financial Service Computer Software Computer/Electronics Workforce Management/Human Resources New products/services Financial Technology


OPPO R9s Telefon Pintar Paling Laku Di China Diikuti Apple iPhone 7 Plus

China merupakan pasaran terbesar telefon pintar dunia pada tahun 2017. Menurut kajian yang dilakukan oleh Counterpoint Research mendapati OPPO telah menduduki tangga teratas dalam penjualan telefon pintar di China. Sebanyak 3% telah disumbangkan menerusi penjualan OPPO R9s sekaligus, membiarkan Apple iPhone 7 Plus berada di belakang dengan penjualan sebanyak 2.8% dan vivo X9 dengan 2.7%.

Ini menjadikan senarai 10 teratas telah dimonopoli oleh syarikat dari China kecuali Apple dengan dua model sahaja dari luar China. Rata-rata ia diselang-seli dengan jenama OPPO, Apple, dan vivo selebihnya honor dan Xiaomi berada di senarai yang seterusnya.

Daripada 10 model ini, China telah menjual hampir 1 bilion unit telefon pintar lantas memperlihatkan rakyat di China lebih tertumpu pada peranti kelas pertengahan berbanding kelas atasan. Selain itu, strategi pemasaran yang dibuat oleh syarikat BBK Electronics yang memegang OPPO, vivo, dan OnePlus ternyata amat berjaya pada tahun lepas.

Dalam masa sama, Counterpoint Research turut menjangkakan paparan hampir penuh akan menjadi standard untuk semua telefon pintar pada tahun 2018.


BlackBerry Priv Menerima Android Marshmallow

Beberapa minggu yang lalu BlackBerry telah melancarkan ujian beta bagi sistem operasi Android 6.0 Marshmallow bagi peranti model BlackBerry Priv. Setelah memastikan semua fungsi dan sistem stabil, kini Android versi terbaru itu dilancarkan secara rasmi bagi semua pengguna BlackBerry Priv yang akan dilakukan secara berperingkat.

Pengguna BlackBerry Priv boleh mendapatkan kemaskini Marshmallow bermula 26 April, tetapi bagi mereka yang membeli smartphone dari AT & T, T-Mobile atau Verizon harus menunggu sehingga 3 Mei.

Kemas kini terbaru dari Android menawarkan tambah baik serta fungsi terbaru seperti Now On Tap. Selain itu, BlackBerry juga mengambil peluang untuk menyertakan sekali fungsi terbaru dari mereka seperti sokongan papan kekunci yang membantu anda menaip dengan lebih pantas. Di samping itu, BlackBerry juga menambah baik BlackBerry Hub yang kini memberikan notifikasi aplikasi laman sosial seperti Instagram, Pinterest dan Skype.


5 Produk Terbaru Acer Tiba Di Malaysia

Acer hari ini memperkenalkan barisan produk terbarunya untuk pasaran Malaysia. Menampilkan teknologi inovatif baru iaitu Acer LiquidLoop, penyejukan tanpa kipas, rekaannya juga telah diperbaharui. Notebook yang hangat diperkatakan, Switch Alpha 12 merupakan notebook pertama yang diperkenalkan tidak mempunyai kipas dan dikuasakan oleh tiga pemproses berbeza.

Di antara produk yang dilancarkan oleh Acer Malaysia adalah Aspire S 13, Aspire R 15, siri Aspire E & F serta Acer R1.

Acer Switch Alpha 12 memberi ciri terbaik yang ada pada rangkaian produk Switch 2 dalam 1 Acer. Ia turut ditambah dengan ciri-ciri baru seperti rekaan tanpa kipas, papan kekunci ultra nipis yang boleh dilekatkan dan prestasi pemproses terkini Intel Core Generasi ke-6. Switch Alpha 12 hadir dengan paparan skrin sentuh berukuran 12 inci dengan resolusi 2160 x 1440 piksel yang cukup mengagumkan.

Menampilkan ketebalan hanya 14.58mm, Aspire S 13 merupakan komputer riba paling nipis di dunia bersaiz 13.3 inci dan seberat 1.3kg. Nikmati penggunaan Acer Aspire S 13 selama 13 jam tanpa perlu dicas semula. Malah kehadiran teknologi Acer TrueHarmony mampu menghasilkan kualiti audio yang jernih dan jelas.

Acer Aspire R 15 adalah sebuah peranti yang boleh diputar sehingga 360 darjah yang tampil dengan empat mod berbeza. Pernah menerima anugerah Red Dot : Reka Bentuk Produk 2016 mengiktiraf kecemerlangannya dalam menggabungkan aspek reka bentuk dan kegunaannya, di mana komputer riba ini boleh diratakan sehingga 180 darjah.

Acer Aspire E dan Aspire F menawarkan prestasi terbaik dengan pemproses Intel Core Generasi ke-6. Nikmati pengalaman lebih baik menerusi MIMO multi pengguna, pindahan data lebih pantas dengan DDR4 serta sambungan Internet pantas tanpa wayar. Malah rekaan yang menarik juga hadir dengan pelbagai pilihan warna menggoda serta corak tekstil dengan permukaan metalik. Kedua-dua siri ini juga hadir dengan ciri-ciri baru seperti Acer ExaColor, Acer TrueHarmony, Skype untuk bisnes dan Webcam dengan HDR. Aspire F turut menyediakan sokongan kabel USB 3.1 Type-C.

Siri Acer R1 tampil dengan ketebalan hanya 6.6mm dengan bezel ZeroFrame hanya 0.1mm untuk memaksimumkan pengalaman menonton. Resolusi HD penuh dan teknologi IPS telah diserikan dengan teknologi kesihatan mata yang dipanggil Acer Flicker-less dan BluelightShield. Hadir dalam tiga saiz berbeza, iaitu 21.5 inci, 23.8 inci dan 27 inci, siri R1 juga mudah untuk disambungkan dengan VGA, DVI dan juga HDMI.


iOS 11.2.6 Sedia Dimuat Turun Membaiki Isu Bahasa dan Aplikasi Pihak Ketiga

Apple baru sahaja mengeluarkan satu kemas kini terbaru untuk peranti iOS mereka iaitu versi 11.2.6. Versi terbaru ini dikatakan telah menyelesaikan isu dimana beberapa perkataan dalam Bahasa Tamil (Telugu) yang tidak dapat dibaca dan menyebabkan aplikasi pada iPhone dan iPad tertutup secara tiba-tiba.

Ia merupakan satu kemas kini kecil yang ditunggu-tunggu oleh kebanyakan pengguna khusus bagi mereka yang menggunakan bahasa tersebut. Selain daripada itu, isu dimana aplikasi pihak ketiga tidak dapat disambungkan kepada aksesori (Bluetooth) juga telah dibaiki. Sebelum ini, kami sendiri telah mengalami isu ini apabila jam pintar kecerdasan sukar untuk disambungkan pada aplikasi.

Apa-apapun untuk mengelakkan dua isu ini berlanjutan, kami sarankan pengguna untuk memuat turun kemas kini terbaru ini.


Reviu Eksklusif: ZTE Blade A452, Pertaruhkan Bateri Sebesar 4000mAh

Walaupun hadir dalam kategori kelas pertengahan, ZTE Blade A452 telah menawarkan bateri yang besar iaitu berkapasiti 4000mAh. Tidak cukup dengan itu, ia tampil dengan fungsi baru yang dinamakan OTG Reverse Charge. Fungsi ini membolehkan anda mengecas smartphone lain dengan menggunakan peranti ini seperti sebuah powerbank. Malah kehadiran bateri berkapasiti 4000mAh juga mampu untuk mengecas peranti lain dengan lebih lama.

1.Bateri Li-Ion Sebesar 4000mAhBateri merupakan salah satu faktor penting yang dititikberatkan oleh pengguna hari ini apabila ingin membeli sesebuah smartphone bukan? Kehadiran Blade A452 pastinya pilihan yang tepat buat anda, di mana ia menawarkan bateri Li-Ion berkapasiti 4000mAh yang mampu bertahan lebih lama. Malah kehadiran mod Power Saving pula akan mematikan semua aplikasi yang tidak digunakan sekali gus mampu menjimatkan bateri smartphone anda.

2.USB On-The-GoDengan bantuan kabel USB OTG, anda boleh terus melakukan pemindahan fail dengan lebih pantas dari smartphone ke pemacu USB dan sebaliknya. Fungsi ini nyata sangat praktikal bagi anda yang inginkan produktiviti optimum dalam menyelesaikan sesuatu tugasan walau di mana jua anda berada. Selain itu, anda juga boleh menyambungkan papan kekunci QWERTY dan juga tetikus komputer ke smartphone milik ZTE ini.

Berbeza dengan model ZTE yang menyokong kerangka unibodi, sisi kiri dan kanan Blade A452 ini kelihatan agak ringkas, di mana sisi kanan hanya menyediakan butang Power serta butang laras Volume sahaja. Manakala di bahagian sisi kiri pula kelihatan kosong tanpa sebarang butang mahupun slot kad SIM.

4.SpeakerSpeaker Blade A452 terletak di bahagian bawah panel belakang kerangkanya. Ia menawarkan sebuah lubang speaker, walau bagaimanapun menyebabkan kualiti audio sedikit terganggu jika anda meletakkan smartphone ini di atas permukaan yang rata. Dari segi kelantangan dan juga kualiti audio, ia boleh dianggap memuaskan kerana kekuatan speaker yang dihasilkan tidaklah begitu lantang.

1.OTG Reverse ChargeLupa untuk membawa bateri tambahan ketika keluar? Usah risau kerana smartphone ini tampil dengan fungsi baru yang dinamakan OTG Reverse Charge. Ia membolehkan anda mengecas smartphone lain dengan menggunakan peranti ini seperti sebuah powerbank. Malah kehadiran bateri berkapasiti 4000mAh juga mampu untuk mengecas peranti lain dengan lebih lama.

2.Family ModeZTE Blade A452 juga sesuai untuk digunakan oleh golongan yang sudah berumur! Ini kerana, ia didatangkan dengan fungsi Family mode, di mana fungsi ini akan memaparkan UI yang lebih ringkas dan mesra pengguna. Selain mengekalkan fungsi yang sama, anda boleh menambah atau membuang fungsi yang tersedia jika merasakan ianya itu tidak diperlukan.

3.Mod Power SavingWalaupun telah dibekalkan dengan kapasiti bateri sebesar 4000mAh, pastinya ianya masih tidak mencukupi untuk pengguna tegar smartphone dalam melaksanakan tugasan seharian. Oleh kerana itu, ZTE telah menyediakan fungsi yang dipanggil Mod Power Saving. Ia pastinya sangat berguna buat anda kerana akan menjimatkan bateri dengan menutup aplikasi yang tidak digunakan.

4.Hard KeyApa yang editor suka mengenai smartphone ini adalah, ia hadir dengan dua pilihan butang yang dikenali sebagai Hard Key. Kini, anda boleh memilih butang Menu yang biasa digunakan sama ada butang Back, Home & Menu terletak pada sebelah kiri mahupun Menu, Home & Back dengan lampu LED berwarna biru.

KOMEN
Jika anda sedang mencari sebuah smartphone dengan harga berpatutan serta mempertaruhkan pemproses yang memuaskan dan fungsi multimedia yang menarik, model terbaru daripada ZTE ini pastinya pilihan yang tepat! ZTE Blade A452 menawarkan paparan skrin berukuran 5.0 inci beresolusi 1280×720 piksel yang menghasilkan paparan skrin yang masih baik terutamanya dari aspek kontras, warna dan juga sudut pandangan. Manakala dari segi multimedia pula, ia hanya menawarkan lensa penggambaran beresolusi 5 Megapiksel dengan kebolehan membuat penggambaran sehingga 8 Megapiksel dan menyediakan pelbagai mod menarik yang boleh dicuba. Namun begitu, terlalu banyak aplikasi blueware dipasang pada smartphone ini.


Nintendo Switch Pun Melengkung, KENAPA?

Kemunculan Nintendo Switch hanya baru sahaja diperkenalkan tetapi penggunanya mengadu bahawa konsol kecil mereka melengkung dek panas melampau apabila dimasukkan ke dalam ‘dok tv’.

Punca terjadinya disebabkan dok yang digunakan berkemungkinan tidak dapat melepaskan haba yang dihasilkan oleh Nintendo Switch itu sendiri itu. Kemungkinan besar badan Nintendo Switch itu menggunakan material lembut dan tidak tinggi kualitinya.


Tahniah Nokia 7 Plus Dipilih Sebagai Peranti Pintar Pengguna Terbaik Di Anugerah EISA 2018

Tahniah kepada Nokia 7 Plus kerana berjaya dipilih sebagai Peranti Pintar Pengguna Terbaik oleh Persatuan Pengimejan dan Bunyi Pakar (EISA), anugerah ini diadili oleh panel bebas terbesar di dunia, meliputi 55 majalah dan laman web pakar yang paling dihormati.

Sebab utama Nokia 7 Plus memenangi anugerah EISA 2018 kerana reka bentuk yang hebat, prestasi berkuasa dan keupayaan pengimejan yang mengagumkan, selepas ujian dan bandingan dengan pesaing terkemuka dalam salah satu daripada kategori yang paling menjadi rebutan di anugerah tersebut.

Di Anugerah EISA, pakar-pakar dari seluruh dunia mengundi dalam pelbagai kategori termasuk Fotografi, Teater Hi-fi Rumah dan Peranti Mudah Alih. Semua produk yang dicalonkan untuk Anugerah EISA perlu menjalani proses pengadilan berbilang peringkat yang menyeluruh termasuk ujian rapi untuk menarafkan teknologi, reka bentuk dan inovasi. Produk yang melepasi ujian teliti tersebut dipilih mengikut kategori masing-masing, lantas membuktikan keupayaannya yang bertaraf dunia.

Berminat Nokia 7 Plus, boleh baca reviu eksklusif di SINI.


Reviu Eksklusif: Bedah Siasat Kehebatan Lensa Kamera HUAWEI Mate 30 Pro!! Power Sangat Ke?

Tidak dapat dinafikan lagi, peranti terbaharu  HUAWEI Mate 30 Pro ini seringkali diperkatakan orang ramai dari rekaan sehinggalah ke kameranya. Tidak hairanlah apabila kameranya dikatakan antara yang terbaik di pasaran pada ketika ini. Betul ke? Korang tengok la sendiri!!!

Saya berkesempatan mencuba telefon ini ketika berada di Munich bersempena pelancaran peranti ini. Selama 24 jam saya menggunakan peranti ini, membuatkan saya terkesima melihat hasil gambarnya tidak kira dalam situasi terang, kurang cahaya atau dalam keadaan sesak sekalipun, hasilnya tetap TIP TOP!!

Masa tu memang dah tak sabar dah nak try guna kamera HUAWEI Mate 30 Pro sepenuhnya!!! Berikut adalah hasil gambar:

Sekali tengok boleh terpana melihat kecantikannya. Dengan skrin yang melengkung dan tanpa butang fizikal, membuatkan ia tampak kelihatan sangat seksi. Memang terliur kalau anda melihatnya!!! Tak percaya? Korang tengok sendiri!

Ini antara yang best mengenai peranti ini, apabila korang boleh mengambil gambar dalam situasi ‘low light’ dengan sangat cantik. Perincian dan pencahayaan yang terhasil menzahirkan gambar yang sangat baik. Gambar tampak lebih natural!! Dan ia lebih terang namun tidak keterlaluan. Tak percaya? Try usha gambar ini!!

Korang mesti mahukan gambar yang menghasilkan perincian yang baik kerana perincian ini penting dalam menyajikan kepada anda mutu kualiti yang terbaik. Menerusi lensa HUAWEI Mate 30 Pro ini, perincian yang terhasil sangat tepat, dengan warna yang sangat vibrant membuatkan anda ketagihlah untuk mengambil gambar.

HUAWEI Mate 30 Pro ini, seperti yang diketahui mampu merakam dari jarak yang sangat jauh tanpa mengabaikan kualiti serta perincian hasil gambar tersebut. Hadir dengan 3x Optical Zoom, 5x Hybrid Zoom dan sehingga 30x Digital Zoom.

Apa yang penting, sungguhpun anda zoom jauh, namun kualiti gambar masih dalam keadaan baik.  Masih tak percaya? Korang hadap la hasil gambar ini!!

Kadang-kala Bokeh yang terhasil pada peranti pintar di pasaran tampak tidak natural dan tidak kemas. Tetapi menerusi lensa 3D Depth Sensing ini, kualiti Bokeh terhasil sangat baik dan lebih natural. Bokeh yang terhasil turut tidak keterlaluan dan tidak nampak ‘fake’.  Apa yang lebih penting, ia lebih mudah untuk digunakan.

Disebabkan perincian dan warna yang terhasil, rakaman makanan yang dirakam sangat menyelerakan. Dah boleh terus upload di Instagram tanpa perlu edit kerana ia amat menyelerakan. Comfirm kawan-kawan anda cemburu giler!

Kalau korang nak merakam seperti videografer profesional, HUAWEI Mate 30 Pro ini adalah antara yang boleh anda gunakan. kestabilan ketika merakam walaupun dalam keadaan yang bergerak sangat WOWWW!!!

Warna yang terhasil serta ketepatan dan tanpa lag walaupun pada kualiti yang sangat tinggi. Sungguhpun merakam pada situasi low light, ia tidak mengecewakan kerana hasilnya sangat amazing!!! Memang berbaloi!!!

Rakaman Slow- Mo pada HUAWEI Mate 30 Pro memang slow giler laa bro!!!! Serius!!! Dia mampu merakam pada kadar 256x. Jadi tidak hairanlah ia mampu merakam pada detik yang sangat perlahan sehingga berjaya merakam setiap perincian yang ada. Memang tak boleh kata apalah, memang terbaik!!!

Setelah dibedah, HUAWEI Mate 30 Pro ini tidak dapat disangkal lagi antara peranti yang hadir dengan kamera terbaik. Tak perlu nak beli DSLR sedangkan anda boleh menggunakan kamera HUAWEI Mate 30 Pro yang sangat luar biasa. Tidak rugi kalau anda ingin membelinya kerana anda tidak akan terlepas merakam setiap detik indah.


[TERTIRIS] : Reka Bentuk ASUS ZenFone 6 Bocor – Sokong Ketersediaan Dwi Kamera Boleh ‘Flip’?!

Sedia maklum, ASUS telah bersedia melepaskan pewaris mereka iaitu ASUS ZenFone 6. Menjelang pelancaran, semakin banyak maklumat tertiris mengenai peranti ini mula berlegar-legar di media sosial.

Terbaru, terdapat imej tersebar yang dipercayai memperlihatkan reka bentuk ASUS ZenFone 6. Memetik imej tersebar, ASUS ZenFone 6 dijangka hadir dengan paparan penuh bersama sokongan dwi kamera yang boleh ‘flip’ – membolehkan kamera utama berfungsi sebagai kamera selfie. Bezel peranti kelihatan nipis, namun dagu peranti agak sedikit tebal. Terdapat ketersediaan pengimbas cap jari fizikal pada panel belakang.

Agak menarik kan? Apa kata anda mengenainya? Seperti biasa, maklumat tertiris masih lagi rumors. Nak tahu sama ada betul atau tidak, sama-sama kita tunggu kemunculan rasminya. Kekal bersama eRing untuk lebih info lanjut!


realme Rai Ulangtahun Pertama Bersama Lebih 4,000 Peminat Di Nights of Fright 7, Sunway Lagoon!

realme Malaysia meraikan ulang tahun pertamanya dengan lebih 4000 peminat di Night of Frights 7, Sunway Lagoon, baru-baru ini. Aktiviti ini menyaksikan peminat berkumpul untuk menikmati sendiri pengalaman menyeronokkan tanpa henti bersama realme Malaysia – yang merupakan penaja rasmi untuk Nights of Fright 7 Sunway Lagoon.

Pengurus Jenama realme Malaysia, Tiffany Teh berkata pihaknya berbesar hati mengucapkan ribuan terima kasih di atas sokongan yang tidak putus-putus. Selain itu, mereka juga gembira kerana peminat pulang dengan rasa terhibur dan berpuas hati.

Tambahnya Tiffany lagi, melalui sokongan dan kesetiaan peminat yang berterusan, realme Malaysia berjaya menggapai kejayaan yang cemerlang – realme diiktiraf sebagai jenama smartphone yang pesat berkembang di dunia pada tahun 2019 oleh Counterpoint. Oleh itu, realme akan terus menyediakan produk hebat untuk pengalaman yang lebih baik.


Xiaomi Umumkan Peranti Redmi Dengan Kamera 64MP – Hadir Dengan Samsung GW1 sensor

Xiaomi hari ini telah mengumumkan kerjasama dengan Samsung Isocell bagi menghadirkan peranti yang mempunyai kekuatan kamera yang menakjubkan iaitu 64MP bagi jenama Redmi.

Menariknya, kamera ini menggunakan Samsung’s GW1 sensor yang memberikan perincian yang sangat baik pada hasil gambar yang dirakam. Resolusinya telah dipertingkat sebanyak 34%.

Beberapa sorotan bagi kamera ini telah didedahkan. Antaranya adalah Samsung GW1 sensor ini menggunakan 1/1.7 inci ultra-large bottom sensor yang mana ia adalah 34% lebih besar berbanding 4800.

Samsung GW1 sensor ini turut menyokong pixel-isolated ISOCELL PLUS technology bagi memastikan warna yang terhasil adalah sangat baik. Ia juga mampu mengurangkan noise yang terdapat di dalam imej yang dirakam. Ia juga hadir dengan sokongan hybrid 3D HDR.

Dalam pada itu, Xiaomi turut memberi bayangan bahawa peranti Xiaomi bakal tiba yang mana ia bakal hadir dengan sensor 108MP dengan resolusi 12032 x 9024 piksel tidak lama lagi. Namun masih tiada sebarang maklumat terperinci mengenainya. Jadi sama-sama kita nantikan.


[ Tutorial ] Mudahnya Guna Maybank Anytime Everyone (MAE)!!!

Maybank baru sahaja mengemaskini aplikasi Maybank2U bagi Android dan iPhone dan apa yang menarik ia disertakan dengan ciri baharu iaitu Maybank Anytime, Everyone (MAE) yang menyokong dompet digital yang pastinya memudahkan transaksi anda. Ia boleh digunakan oleh semua orang walaupun anda bukan pemilik akaun Maybank. Jadi jom kita tengok apa yang menarik pada ciri baharu ini.

Pembayaran menggunakan QR kod ini pastinya memudahkan anda untuk melakukan transaksi. Menerusi MAE, anda perlu melakukan tetapan dahulu agar anda dapat memantau transaksi dan menetapkan had limit transaksi.

Pasti anda selalu mendengar ayat ini “kau bayarlah dulu, nanti aku bayar balik, tak ada cash ni”. Namun akhirnya, anda sahaja yang membayar bil tersebut. Namun itu boleh ditangani melalui MAE. Anda boleh membahagikan wang pembayaran bersama rakan atau kenalan anda.

Menerusi ciri ‘Split Bill’ ini, rakan anda akan mendapat notifikasi pembayaran. Ia sekaligus akan memaksa rakan anda untuk membayar bill tersebut.

Anda juga melakukan pelbagai transaksi lain menerusi MAE ini. Misalnya anda boleh membayar bil, menghantar duit, melakukan tambah nilai pada prepaid, membeli tiket wayang dan membeli tiket kapal terbang.

Jadi apa tunggu lagi, muat turun dan kemas kini Maybank2U anda bagi menikmati kelebihan-kelebihan yang terdapat pada MAE ini. Serius terbaik!!!


Miliki Pelbagai Tawaran Menarik Dari Acer Bersempena Shopee 4.4!! Harga Giler Murah!!!

Mungkin ada di antara kita yang sukar untuk melakukan kerja di rumah  ketika Perintah Kawalan Pergerakkan. Jangan bimbang kerana Acer ada tawaran menarik untuk anda bersempena Shopee 4.4!!

Jika anda inginkan pandangan yang lebih luas ketika melakukan kerja, jangan risau kerana Acer sedang melaksanakan pelbagai promosi bagi monitor pada harga berpatutan dan anda turut mendapat baucar Shopee bernilai RM120.

Pada harga serendah RM233, anda boleh memiliki K202HQL monitor yang bersaiz 19.5″. Anda juga boleh memiliki Acer PM161Q portable display yang bersaiz 15.6″ pada harga hanya RM440 setelah menerima diskaun sebanyak 25%.

Tidak terhenti disitu, apabila anda juga boleh menerima potongan harga sebanyak Rm420 dan termasuklah RM120 baucar sekiranya anda membeli Acer Swift 5.

Dalam pada itu,Acer turut mengumumkan kempen ulang tahun ke-30 akan diteruskan sehingga 15 April. Pembeli yang membeli model Acer layak menebus hadiah percuma di sini.

anda boleh melayari kedai rasmi Acer di Shopee iaitu FiveG, Just IT dan NBP.


9.9 Shopee Shopping Day Kembali! Tawaran Berganda Lebih Hebat & Menarik – Bermula 19 Ogos 2019!

Shopee hari ini melancarkan pesta beli-belah tahunan terbesarnya, 9.9 Super Shopping Day yang berlangsung bermula 19 Ogos hingga 9 September 2019. Kempen kali ini membawakan lebih tawaran dan diskaun hebat meliputi pelbagai kategori serta jenama terkemuka termasuk Nutox, HP, Photobook Malaysia dan banyak lagi.

Bagi menambah keriangan ramai, Shopee memeriahkan lagi pesta ini dengan menganjurkan pelbagai promosi hebat selama tiga minggu. Lebih menarik, Shopee turut menawarkan penghantaran percuma dengan setiap perbelanjaan minimum RM9. Antara promosi yang diadakan adalah seperti berikut :

9X Shocking Sale – 9 kali sehari, nikmati tawaran serendah RM1

Pek Baucar Hebat RM9.90 – Bayar RM9.90 untuk menikmati baucar daripada Shopee, Agoda, dahmakan, Dal.komm Coffee, ZEN Rooms, Grab, BBQ Chicken, Victoria Station, Kkday, Recommend.my, Muslim Pro, MBO Dunkin Donut serta Teppanyaki. Dapatkan penjimatan sehingga 17x jumlah wang dibelanjakan

One or Not – Motosikal Yamaha, Honda City dan banyak lagi hanya untuk RM1 (Jika pelanggan bukan pembeli terpilih, jaminan bayaran balik penuh akan diberikan

Pemegang Kad Standard Chartered Mastered – Potongan RM15 (minimum pembelian RM120)

Pada masa sama, Shopee turut mengumumkan duta terbarunya iaitu Cristiano Ronaldo. Beliau dikatakan akan bekerjasama dengan Shopee di tujuh pasaran dalam pelbagai aktiviti sekaligus memberi inspirasi kepada orang ramai. Beliau dikatakan turut menyertai pelbagai inisiatif Shopee, antaranya seperti :

Cristiano Ronaldo bintangi iklan TV 9.9 terbaru Shopee : Beliau akan menjadi bintang utama iklan televisyen terbaru Shopee yang bakal bersiaran pada 16 Ogos kelak – di kesemua tujuh pasaran Shopee di rantau ini

Saksikan Cristiano Ronaldo secara langsung di Shopee : Buat kali pertama di Asia Tenggara dan Taiwan, peminat dapat mengenali Cristiano Ronaldo dengan lebih dekat menerusi pelbagai kandungan eksklusif yang terdapat di Shopee Live.

Untuk maklumat lanjut, sila layari laman rasmi Shopee Malaysia. Muat turun aplikasi Shopee secara percuma menerusi :


Hari Ibu: Kenangan Xi Jinping membesar bersama ibu beliau

BEIJING, 12 Mei 2020 /PRNewswire/ — Bagi Presiden Cina Xi Jinping, “Keluarga ialah bilik darjah pertama manusia dan ibu bapa merupakan guru pertama anak-anak.” Itulah yang pernah diberitahu oleh ibu beliau, Qi Xin kepada beliau dan kata-kata tersebut dipegang oleh beliau hingga ke hari ini.

Sempena Hari Ibu ini, penyiar Cina China Central Television (CCTV) menyiarkan sebuah kisah yang menceritakan tentang kenangan zaman kanak-kanak presiden Cina tersebut dan sejauh mana ilmu yang disampaikan oleh ibu beliau telah memberi manfaat kepada Xi sepanjang kehidupan.

“Ibu bapa dan mereka yang lebih berusia harus menyampaikan akhlak yang baik kepada anak-anak mereka sewaktu mereka kecil, bagi membantu mereka membina nilai integriti moral dan rasa muhibah, agar mereka dapat membesar menjadi seorang yang dapat menyumbang kepada negara dan orang awam,” kata Qi suatu masa dahulu.

Qi, yang dilahirkan pada tahun 1926, menyertai Parti Komunis China (CPC) pada tahun 1943 ketika berusia 17 tahun, menjadi penyokong kuat nilai dan kepercayaan Parti berkenaan.

Xi mengimbau kembali semasa beliau berumur kira-kira lima atau enam tahun, ibu beliau mengajar beliau untuk “berkhidmat untuk negara dengan penuh kesetiaan.” Qi pernah menggendong Xi di belakang beliau untuk ke kedai buku dan membeli sebuah buku cerita mengenai Yue Fei, seorang jeneral Cina.

Setelah mereka pulang ke rumah, ibu beliau menceritakan kepada beliau bahawa ibu Yue Fei telah mengukir tatu dengan empat aksara Cina, yang secara harfiahnya diterjemahkan kepada “berkhidmat untuk negara dengan penuh kesetiaan,” pada bahagian belakang tubuh anak lelaki beliau.

“Saya mengatakan bahawa pastinya amat sakit apabil kata-kata tersebut diukir pada belakang badan,” imbau Xi. “Namun, ibu saya berkata bahawa walaupun sakit, dia mengingati kata-kata tersebut selama-lamanya.”

Sejak itu, Xi memanfaatkan kata-kata tersebut sebagai matlamat untuk meneruskan kehidupan.

Qi menjalani kehidupan sederhana, yang menjadi suatu tradisi buat keluarga. Tidak kira betapa susahnya untuk menjaga keluarga sambil bekerja, beliau tidak pernah bertolak ansur dalam kerja beliau. Gaya hidup dan suasana keluarga beliau membimbing nilai-nilai dalam diri Xi.

“Seseorang yang gagal mengelak daripada menerima rasuah dan gagal mendisiplinkan diri akan menjadi seorang yang tiada keberanian. Ingatlah bahawa kejujuran ialah satu rahmat dan sifat tamak ialah satu sumpahan tatkala menetapkan pandangan yang betul mengenai kuasa, status dan kepentingan,” seperti yang pernah ditulis oleh Qi dalam sepucuk surat kepada Xu, bagi mengingatkan beliau tentang disiplin diri. Xi telah menerapkan kepercayaan ini ke dalam ideologi serta amalan tadbir urus beliau.

Xi tulus mengambil berat terhadap keluarga beliau, namun sebagai seorang pemimpin, beliau sukar untuk mengunjungi keluarga beliau semasa cuti.

Semasa Festival Musim Bunga tahun 2001, Qi menghubungi anak lelaki beliau dan berkata bahawa selagi mana Xi melakukan yang terbaik untuk tugas berkenaan, Xi menunjukkan bakti yang terbesar buat beliau dan juga bapa Xi.

Kata-kata sokongan beliau telah banyak memberi inspirasi kepada anak lelaki beliau untuk berbakti kepada orang awam dengan matlamat untuk mencapai kehidupan yang baik buat keluarga Cina.

Xi berulang-ulang kali berkata bahawa beliau “menyayangi orang ramai sebagaimana beliau menyayangi ibu bapa beliau.”

Qi turut menghadapi kesusahan walaupun semasa waktu-waktu paling sukar. Beliau menjaga keluarga beliau sebagai seorang ibu yang berjiwa kental dan penyayang. Lantaran kegigihan beliau, seluruh keluarga ini telah dapat membina keberanian untuk bangkit menentang kepayahan.

Zaman berganti zaman dan tanpa mengira jawatan yang beliau sandang, Xi sentiasa mengingati kata-kata ibu beliau agar berpegang teguh pada kepercayaan beliau.

Keywords:  Computer/Electronics Multimedia/Online/Internet Publishing/Information Service Broadcast feed announcements


Forbes Travel Guide dan Sharecare mengeluarkan pengesahan keselamatan kesihatan sedunia kepada hotel dan resort di 12 buah negara

“Meterai kelulusan” keselamatan kesihatan mengenal pasti hartanah yang telah mencapai tahap pengesahan, mewujudkan keyakinan terhadap tetamu dan perancang perjalanan

ATLANTA, 3 Disember 2020 /PRNewswire/ — Forbes Travel Guide (“FTG”), badan berkuasa keselamatan global tentang perkhidmatan Lima Bintang sebenar dan Sharecare, syarikat kesihatan digital yang membantu orang ramai menguruskan semua kesihatan mereka dalam satu tempat, mengumumkan hotel pertama di dunia yang berjaya menjadi Sharecare Health Security VERIFIED® bersama-sama Forbes Travel Guide. Merentasi 12 buah negara, hartanah VERIFIED® yang sulung merangkumi:

Penyelesaian perisian sebagai perkhidmatan (SAAS) Sharecare mewujudkan garis dasar global untuk keselamatan kesihatan, memerlukan hotel untuk mengesahkan protokol kesihatan mereka yang berterusan merentasi lebih daripada 360 standard pengesahan pakar. Menggunakan chatbot AI mesra mudah alih, papan pemuka pengesahan memperincikan status keselamatan kesihatan hartanah dalam masa nyata merentasi protokol kesihatan dan kebersihan, produk dan prosedur pembersihan, pengalihan udara, penjarakan fizikal, pengalaman tetamu dan komunikasi keselamatan kesihatan dengan tetamu dan pekerja.

Menekankan keperluan kritikal untuk mewujudkan keyakinan dengan tetamu dan perancang perjalanan di zaman COVID-19 dan seterusnya, pengesahan keselamatan kesihatan Sharecare datang dengan “meterai kelulusan” – Sharecare Health Security VERIFIED® dengan lencana Forbes Travel Guide – untuk hotel memaparkannya di tapak web dan di hotel mereka.

Berita ini muncul sejurus selepas Internova Travel Group memilih Sharecare dan Forbes Travel Guide untuk mengesahkan prosedur dan protokol pada lebih daripada 50,000 buah hotel yang ditempah melalui sistemnya, yang mana Internova menjangkakan setiap satunya akan menjadi Sharecare Health Security VERIFIED® dengan Forbes Travel Guide menjelang akhir S1 tahun 2022.

Untuk maklumat lanjut tentang memulihkan keyakinan tetamu melalui pengesahan keselamatan kesihatan Sharecare, sila lawati: www.forbestravelguide.com/health. Untuk mengakses senarai penuh hotel VERIFIED® yang sulung, imej dan sebut harga daripada peneraju yang mementingkan hospitaliti, sila lawati bilik akhbar Sharecare.

Tentang Forbes Travel Guide Forbes Travel Guide ialah satu-satunya sistem penarafan global yang bebas untuk hotel, restoran dan spa mewah. Bermula sebagai Mobil Travel Guide pada 1958, syarikat tersebut mewujudkan sistem penarafan Lima Bintang yang pertama di Amerika Syarikat. Hari ini, inspektor inkognito Forbes Travel Guide mengembara ke seluruh dunia, menilai hartanah berdasarkan sehingga 900 standard objektif yang ketat. Forbes Travel Guide juga menyokong industri hospitaliti dan perniagaan lain yang berorientasikan perkhidmatan seperti kediaman mewah, penjagaan kesihatan dan kelab persendirian dengan penyelesaian latihan yang ditempah, perkhidmatan penilaian dan penciptaan standard perkhidmatan tersuai. Untuk maklumat lanjut, sila lawati partner.forbestravelguide.com.

Tentang Sharecare Sharecare ialah syarikat kesihatan digital terkemuka yang membantu orang ramai – tanpa mengira tempat mereka berada dalam perjalanan kesihatan mereka – menyatukan dan menguruskan semua kesihatan mereka pada satu tempat. Platform kesihatan maya kami yang komprehensif dan pacuan data direka untuk membantu orang ramai, penyedia, pekerja, perancang kesihatan, organisasi kerajaan dan komuniti mengoptimumkan kesejahteraan individu serta seluruh populasi dengan memacu perubahan tingkah laku yang positif. Dipacu oleh falsafah kami bahawa kita semua menjadi lebih baik apabila bersama-sama, di Sharecare, kami komited untuk menyokong setiap individu melalui pandangan kesihatan peribadi mereka dan melakukan penjagaan berkualiti tinggi yang lebih mudah diakses dan lebih mampu milik untuk semua orang. Untuk mengetahui lebih lanjut, sila layari www.sharecare.com.

Keywords: Computer Software Computer/Electronics Health Care/Hospital Hotels and Resorts Travel


Reviu Eksklusif (Bah 1): Xiaomi Mi MIX 2S, Peranti Premium Harga Senyum

HARGA: RM1,999 (64GB) / RM2,199 (128GB)

Pada tanggal 1 Mei yang lepas, Xiaomi secara rasminya telah melancarkan sebuah telefon pintar baharu kelas induk iaitu Xiaomi Mi MIX 2S ke pasaran tempatan, sekaligus mengemas kini barisan peranti Xiaomi untuk para peminat di Malaysia. Apa yang dibawakan oleh syarikat terkenal ini ialah sebuah peranti berprestasi tinggi yang menawarkan harga mesra dompet.

Kami berkesempatan untuk mengulas peranti ini dengan lebih terperinci dan sudah pasti anda di luar sana juga ingin tahu apakah ciri menarik yang ada pada Xiaomi Mi MIX 2S. Adakah dengan berbelanja sebanyak RM1,999, peranti ini mampu berikan apa yang anda mahu? Jom baca seterusnya…

Kini hampir kesemua peranti keluaran 2018 hadir dengan paparan skrin nisbah 18:9. Peranti Xiaomi dengan ruang bezel paling nipis dipegang oleh siri Mi MIX. Jadi sehingga ke generasi terbaru ini, paparan hampir penuh sebegini rupa masih dikekalkan.

Skrin atas tanpa takuk menjadikan rekaan Xiaomi Mi MIX 2S kelihatan lebih kemas dan moden berbanding peranti keluaran jenama lain.

Ramai yang tertanya-tanya manakah perginya lubang earpiece, ia berada di bahagian ruang bezel atas skrin dengan saiz yang nipis. Jika dari jarak jauh earpiece ini sedikit sukar untuk dikesan melainkan ianya diteliti secara dekat.

Tidak hanya berfungsi sebagai pembesar suara ketika membuat panggilan, earpiece ini juga berfungsi sebagai speaker kedua lantas menjadikan peranti ini hadir dengan dwi speaker Stereo. Dengan itu, pengguna akan menikmati hiburan audio yang lebih menyeluruh pada Xiaomi Mi MIX 2S.

Tradisi Mi MIX yang meletakkan kamera swafoto di bahagian bawah masih dikekalkan sehingga ke hari ini.

Ruang dagu yang menempatkan lensa kamera ini agak pelik berbanding peranti lain di mana kebanyakannya diletakkan di sebelah atas. Walaupun begitu, pengguna boleh memusingkan peranti dari arah bawah ke atas untuk memudahkan rakaman swafoto.

Sebaik memusingkan, anda boleh menekan butang kawalan suara untuk mengambil gambar bagi menggantikan butang shutter maya pada skrin.

Kamera belakang pada peranti ini telah direkodkan di dalam senarai DxOMark dengan skor 97 iaitu kedudukan selepas Huawei Mate 10 Pro yang menggunakan kamera Leica.

Prestasi dwi kamera pada Xiaomi Mi MIX 2S tidak boleh dipandang rendah kerana ia menggunakan sensor daripada Sony IMX dengan gabungan sensor Samsung S5K3M3. Kamera ini agak menarik kerana ia dikemaskan dengan bingkai berwarna emas.

Sistem audio yang mewakili aspek hiburan pula didatangkan dengan dua speaker stereo di atas dan di bawah.

Speaker di atas terletak pada lubang earpiece, sementara satu lagi speaker dimuatkan di sebelah bawah bersebelahan dengan bicu USB Type-C.

Menjadi trend pada masa kini setiap telefon pintar yang dikeluarkan menawarkan slot kad lebih daripada satu (iPhone dikecualikan). Ia sebenarnya memudahkan pengguna untuk berkomunikasi menggunakan SIM yang berbeza.

Kerana itu, Xiaomi Mi MIX 2S hadir dengan dwi slot untuk SIM nano pada bahagian sisi kerangka.

Reka bentuk pada peranti ini agak seimbang, jika di panel depan dengan bingkai skrin yang nipis, panel belakang pula dibina menggunakan gelas berkilau.

Gelas ini juga agak premium kerana berat peranti ini juga mencecah sehingga 191 gram.

Fungsi paling penting yang tidak dilupakan ialah sistem keselamatan pengimbas cap jari. Alat biometrik ini diletakkan di panel belakang dengan kedudukan ergomik yang mudah dicapai jari.

Proses nyahkunci sangat pantas dan jika anda inginkan kaedah yang lain, sistem paten, kata laluan dan PIN turut disediakan.

Oleh disebabkan Xiaomi Mi MIX 2S tidak didatangkan dengan bicu audio, anda akan diberikan pengantara bicu daripada USB Type-C ke 3.5mm audio jack yang hadir sama di dalam kotak pembungkusan. Namun, tiada fon telinga disertakan sekali.

Perkakasan Xiaomi Mi MIX 2S boleh dikatakan setanding dengan peranti induk lain di pasaran. Peranti ini menggunakan cip pemproses Qualcomm Snapdragon 845 mampu memberikan prestasi yang ekstrem, dalam masa sama ia juga sangat pantas dalam memproses data. Ditemani dengan memori RAM sebesar 6GB, storan dalaman telah didatangkan dengan dua pilihan varian 64GB atau 128GB. Bagaimanapun, tiada sokongan slot untuk kad memori.

Kami sempat melakukan ujian untuk mengukur tahap prestasi pada peranti ini. Boleh dilihat pada skor, peranti ini mendapat keputusan yang baik dalam pelbagai aspek terutamanya untuk pemprosesan, grafik dan memori.

Oleh kerana lengkap dengan cip berkuasa, sudah tentu ia juga menyokong permainan mudah alih yang ‘berat’. Misalnya kami telah mencuba bermain game “Garena Free Fire”, dan hasilnya peranti ini tidak lag dan tidak tersekat-sekat. Dalam faktor lain, skrin yang penuh juga banyak membantu memberikan keterujaan semasa bermain.

Tiada perbezaan untuk kapasiti bateri jika dibandingkan dengan generasi terdahulu. Xiaomi Mi MIX 2S dibekalkan dengan sumber kuasa sebesar 3,400mAh.

Bateri yang sederhana ini juga boleh dicas dengan pantas melalui pengecasan berteknologi Quick Charge 3.0. Untuk bateri yang penuh ia mampu memberikan kitaran masa kepada pengguna sekitar setengah hari untuk penggunaan yang normal.

Di samping itu, anda juga boleh mengaktifkan sleep mode jika perlu. Fungsi ini membolehkan peranti mengesan anda semasa tidur dengan memadamkan fungsi NFC, Bluetooth, GPS, data Internet dan WiFi, termasuk memadamkan aplikasi latar untuk penjimatan bateri.


Bajet 2017: Internet 2X Lebih Laju, Pada Harga Yang Sama!

Perdana Menteri Malaysia, Najib Razak semalam telah mengumumkan bahawa penyedia perkhidmatan Internet di Malaysia sudah bersetuju dengan rangka dan idea kerajaan untuk membekalkan pakej Internet dengan kelajuan lebih tinggi kepada pengguna, ia merupakan salah satu pelan yang ada di dalam Bajet 2017.

Bermula pada tahun hadapan, pengguna akan mula menikmati dua kali ganda kelajuan Internet pada harga yang sama dibayar ketika ini. Suruhanjaya Komunikasi dan Media juga akan menyediakan dana RM 1 bilion bagi menaik taraf infrastruktur jalur lebar di negara ini bagi menyokong kelajuan Internet 20MB/saat.


Tingkatkan Kualiti Pembelajaran Dengan Produk JOI®

Jenama JOI® nampaknya sudah memulakan satu langkah strategi baru melalui perubahan fokus kepada alat bantuan pengajaran secara digital. JOI® yang sudah bertapak di Malaysia buat beberapa tahun telah memperkenalkan beberapa peranti bagi menjadikan proses pengajaran dan pembelajaran dengan lebih interaktif dan menyeronokkan. Pastinya peranti ini akan memudahkan kerja guru-guru di dalam penyediaan dan penyampaian bahan pembelajaran.

Sudah tiba masanya kita menggunakan teknologi terkini dalam medium pembelajaran antara Guru dan murid. JOI® memperkenalkan peranti paparan yang dikenali sebagai Smartboard. Ia menjadi penganti kepada papan tulis, lantas mencipta satu ruang pembelajaran berbentuk interaktif di dalam kelas.

JOI® Smartboard dikuasakan oleh pemprosesan Intel® Core™, dan yang paling menarik sekali ia juga menyokong sistem operasi Android. Pelbagai aplikasi Android seperti pelayar internet, Finder, Keeper, WPS Office dan lain-lain tersedia ada didalamnya bagi memudahkan guru menyedia dan menyampaikan bahan pembelajaran.

Bagi mereka yang sedang tercari-cari sistem komputer kompak dan mudah alih, JOI® NUC merupakan peranti yang sesuai untuk anda. Saiz ukuran 4X4 inci memudahkan anda membawa sistem komputer peribadi ini kemana sahaja dan memudahkan penggunaan dalam pelbagai tujuan.

Intel® NUC dilengkapi dengan pelbagai konfigurasi spesifikasi mengikut keperluan anda. Sila rujuk imej di bawah untuk melihat spesifikasi dan harga yang ditawarkan.

JOI® menawarkan pelbagai Peranti yang sesuai bagi organisasi seperti institusi pengajian dan korporat dalam menjalankan pelbagai tugasan digital. Layari laman sesawang JOI® untuk mengetahui maklumat dengan lebih lanjut .

Intel® Core™ i9

JOI® juga memperkenalkan komputer beraplikasikan permainan yang mempunyai pemprosesan Intel® Core generasi ke-9, iaitu JOI® BOX 300 dan JOI® BOX 500.

Pemprosesan Intel® Core™ generasi ke 9 lebih berkemampuan dan mempunyai pemprosesan yang lebih baik dari generasi sebelumnya. Dilengkapi dengan teknologi Intel® Core™  Turbo Boost 2.0 membolehkan cip ini mencapai frekuensi turbo sehingga 5.0 GHz. Kemampuan cip ini dipertingkatkan lagi dengan Intel® Hyper Threading 8 teras bagi mencapai potensi paling optimum.

Dari artikel ini, anda mungkin tidak menyangka JOI® merupakan salah satu teknologi Di Malaysia. JOI® melancarkan pelbagai peranti teknologi. Jika anda mahu mengikuti perkembangan JOI®, anda boleh melakukannya melalui saluran ini:

Nombor WhatsApp: https://bit.ly/SNSHotlineWhatsApp
Nombor WhatsApp: https://bit.ly/SNSHotlineWhatsApp


Miliki Pelbagai Hadiah Percuma Bernilai Sehingga RM1037 Bagi pembelian Legion 5i Dari 1 Ogos Hingga 30 September!!

Bagi mereka yang kaki game, ada sesuatu yang menarik untuk anda apabila anda boleh memiliki pelbagai hadiah percuma apabila membelia Legion 5i dari 1 Ogos sehingga 30 September.

Pelanggan boleh menikmati hadiah percuma seperti gaming backpack, RG gaming mouse (bernilai RM500) dan H500 gaming headset (bernilai RM697), STEAM vouchers (bernilai RM100) dan Intel Game Code (RM240).

Apa yang perlu dilakukan oleh pelanggan adalah melengkapkan borang penebusan atas talian sebelum 14 Oktober dan hadiah percuma tersebut akan di hantar dalam 6-8 minggu setelah tarikh penebusan itu sah.

Bagi mendapatkan maklumat lanjut boleh layari laman sesawang Lenovo atau terus ke Facebook Lenovo.


Poco C3 Bakal Dilancarkan Pada 6 Oktober Ini? Serius Ke?

Ada sesuatu yang menarik apabila Poco dikhabarkan bakal melancarkan satu lagi peranti baharu yang dikenali sebagai Poco C3 pada 6 Oktober 2020.

Namun, tiada sebarang spesifikasi peranti yang didedahkan. Berkemungkinan ia bakal hadir dengan sistem 4 kamera.

Sejauh manakah kesahihanya harus dinantikan ketika ia dilancarkan kelak.


Kiwi

Memperkenalkan aplikasi Kiwi yang memberikan akses termudah dan terpantas untuk mengenali rakan-rakan baru yang berada berhampiran dengan anda. Tidak kira anda baru berpindah ke kawasan kejiranan baru atau mungkin juga terasa ingin berbual, aplikasi ini memberikan ruang untuk anda menyertai kumpulan yang sama minat atau membuat temu janji pada bila-bila masa dan di mana jua.

Selain perbualan secara teks, pengguna juga boleh menghantar gambar, video, audio dan juga pelbagai pelekat animasi bagi memastikan perbualan yang dijalankan lebih menyeronokkan.